cyanic-selkie/wikianc huggingface dataset:
威斯康辛州
威斯康辛州者，美國一州也，別曰獾州. 瀕五大湖，西北瀕蘇必利爾湖，治麥迪遜. 地方圓十六萬九千七百九十平方公里，民有五百四十五萬餘人.
李仁宗
大越李家仁宗純誠明孝皇帝，諱乾德，李聖宗長子也. 母倚蘭元妃黎氏.
先是，聖宗年四十而無子，群臣憂之，請拜佛以求嗣. 過土壘村，見一采桑少女倚蘭而立，悅而納之，封為倚蘭夫人. 彰聖嘉慶八年，帝降誕，聖宗大悅，更元龍彰天嗣.
後燕成武帝
後燕世祖成武皇帝諱垂，慕容氏，字道明，一曰字道業、叔仁，初名霸，鮮卑名諱阿六敦. 燕景昭帝時賜名𡙇，後改曰垂. 昌黎棘城人，鮮卑人. 十六國後燕國主. 燕文明帝第五子，母文昭皇后.
李仁宗
神武四年聖宗崩，帝遂嗣位，更元太寧. 群臣上尊號曰憲天體道聖文神武崇仁懿義純誠明孝皇帝. 時帝方七歲，上陽太后楊氏聽政. 倚蘭妒之，殺楊氏以殉聖宗. 以李道成、李常傑輔政.
後燕成武帝
紀
上年十三，即從父征伐，才兼文武，驍勇多謀. 燕文明帝八年，從討鮮卑宇文部逸豆歸，從旁邀擊，斬其將涉夜干，使宇文部尋亡. 景昭帝元年，以後趙主新喪、其國自亂之際，獻策請速攻趙，為燕主所納. 明年取後趙幽州等地，且說燕王勿殺降卒，以服趙人之心. 元璽三年，封為吳王. 建熙六年，與太宰恪力拔晉之洛陽，為征南大將軍、荊州牧等職. 十年，桓溫伐燕，上大破晉軍，威名大振. 十一月，以燕內亂，西投秦，為秦主所知. 明年，秦滅燕，上至鄴，密圖興復. 秦建元十八年，不顧眾臣之非議，勸秦主攻晉. 淝水之戰，秦兵大敗，唯上之軍三萬屯據鄖城而未損.
秦穆公
秦穆公，一作秦繆公，嬴姓，諱任好，秦德公少子，春秋時秦君，《史記索隱》列之於春秋五霸.
後燕成武帝
紀
建元二十年，起兵叛秦，號燕王，史稱後燕，明年稱帝. 後燕建興十年，命子寶伐魏，於參合陂之役慘敗. 十一年三月，自領兵攻魏，大破魏軍. 四月，以疾還師，崩於途. 年七十一，諡曰成武皇帝，廟號世祖.
秦穆公
傳
穆公元年，秦穆公立，以百里奚、蹇叔、由余為謀，破晉，獲晉惠公，滅梁、芮、滑等. 穆公嘗佐晉文公返國為君，以致秦晉之好. 晉文公薨，其盟遂解，秦晉相拒；穆公欲東進，至中國圖霸. 三十三年，秦晉有崤之戰；三十五年，秦、晉又有彭衙之戰. 兩戰皆為晉兵所敗，三將陷，秦軍沒，秦東進之路遂為晉所扼.
後燕成武帝
軼事
後燕成武帝幼時頗好遊獵. 一日，上於騎射時不慎自馬上栽落，乃叩齒矣. 上雖為庶出，然少時頗受父嘉寵，其異母嫡兄景昭帝乃謂之忌也. 景昭帝立為燕王，為報復奚落成武帝，以其落地磕牙之糗事，乃令易名曰𡙇，意欲使成武帝效先賢郤𡙇，心實甚惡之. 尋又以「𡙇」字犯讖緯文書，即省其之夬部，以垂字為其新名也.
秦穆公
傳
穆公乃西進. 其招由余為士. 由余，本晉人，後奔於戎. 秦用由余之謀，漸滅西戎所建之國十二，一曰二十也. 秦穆公謂戎之勝，周襄王特加賀之，又賜金鼓，冀其以鼓進伐；秦穆公伐關西諸國，闢地千里，襄王以其為西方諸侯之伯，遂霸西戎，乃定秦統一中國之基.
後燕成武帝
姊妹
慕容氏：生母不詳
秦穆公
傳
三十九年，秦穆公薨，葬於雍城，殉者盡一百七十七.
政治
秦穆公廣納賢士，敢以非本國之人而用之，此客卿之製也. 號曰「五羖大夫」之百里奚、相馬伯樂、九方皋皆奔秦.
軍事
秦穆公善治軍. 秦人善御馬. 穆公改良騎軍，皆佩匕首. 此早於趙武靈王胡服騎射. 相傳「短兵相接」亦因之而來. 秦穆公與晉相爭，失利. 乃西進滅戎國二十，遂霸西戎.
外交
穆公九年，晉獻公薨，驪姬子奚齊立，尋為其臣里克所弒. 秦穆公派百里奚將兵送夷吾歸國嗣位，為晉惠公. 惠公未立時，許將河西八城贈秦為謝禮，立而背約. 晉臣丕豹奔秦，為穆公所用. 十二年，晉大旱，秦穆公贈粟於晉.
李仁宗
太寧三年，宋桂州知州劉彝禁交趾互市，修兵備，欲伐交趾. 帝聞之，內不自安. 太寧五年，遣李常傑伐宋，破邕、欽、廉三州，燒殺劫掠而還. 帝更元英武昭勝以彰功績. 宋遣郭逵、趙卨擊交趾，敗交趾兵富良江. 帝奉表求和. 時宋軍疫病流行，死者大半. 郭逵曰：「願以一身活十餘萬人命」，乃與交趾盟，班師而還.
後燕成武帝
引據
分類:後燕本紀
秦穆公
外交
十四年，秦大饑，晉不與秦贈粟以賑之，而乘間出師，於明年伐秦. 秦晉戰於韓原，秦師擒晉惠公. 秦以周襄王與穆姬之請，秦穆公與惠公盟誓，將其放還. 晉惠公送太子圉為質於秦，且將河西之地獻於秦，秦之東界擴至龍門.
二十三年，晉惠公薨，子圉逃歸，是為晉懷公，又害公子重耳. 穆公乃迎重耳自楚，以禮待之，將女文嬴及宗女四適其為妻，而於明年送重耳歸晉為君，是為晉文公. 文公弒子圉，得秦之助，尊王攘夷，敗楚城濮，遂為霸主.
三十年，秦復發兵助晉文公圍鄭. 鄭臣燭之武夜懸城而出，見穆公曰：「鄭亡，於秦不利. 晉之力強，則當秦之勢衰，且晉人擴於東，次則向西用兵於秦. 君何損己利，助晉乎？」穆公乃與鄭盟，留杞子、逢孫、楊孫戍之，罷兵而還.
其他
亦見於《東周列國志》.
祖
秦憲公
父
秦德公
妻
穆姬：晉獻公之女
引據
分類:秦本紀
一九九一年
大事
蘇聯解體，冷戰終.
中央軍事委員會主席
中央軍委主席者，中華人民共和國最高軍事統帥也. 毛澤東為首任. 澤東之後，有華國鋒、鄧小平、江澤民、胡錦濤、習近平也. 自澤民始，軍委主席兼任國家主席及中共中央總書記.
吉林省
吉林省，簡稱吉，屬中華人民共和國. 吉林者，滿語吉林烏拉之略，謂沿江之意. 省會長春市.
它典
分類:中華人民共和國諸省
九十六 (南卡羅來納州)
九十六在美國南卡羅來納州格林伍德縣.
前廿一年
合黃帝紀元二六七七年，孔子五三一年，皇紀六四〇年，檀君紀元二三一三年，佛曆五二四年，歲次庚子，肖鼠.
年號紀年
漢：陽朔四年
卒
漢御史大夫于永卒.
分類:前二〇年代 二
天狼
天狼，星也，為目所及最明者. 去日八光年有半餘. 為星之去日近者. 實有二星，甲即古來所謂天狼，質量倍日，光明二十五倍之，尚在主序帶矣. 乙為白矮星，大小若地球，重比日. 於南河三、參宿四並為冬季三角也.
坂井市
坂井市屬日本福井縣也.
地理
西臨日本海. 北至蘆原市、石川縣加賀市，東伴勝山市，南靠吉田郡永平寺町、福井市.
沿革
平成十八年，坂井郡：三國町、丸岡町、春江町、坂井町合而成. 而坂井郡廢.
前二十年
合黃帝紀元二六七八年，孔子五三二年，皇紀六四一年，檀君紀元二三一四年，佛曆五二五年，歲次辛丑，肖牛.
年號紀年
漢：鴻嘉元年
生
大秦執政官塞揚努斯生.
卒
漢東平思王劉宇薨.
分類:前二〇年代 二
遇攝
遇攝（中古拼音：ngyoh），列於十六攝，《廣韻》二零六韻佔其九. 陰聲韻.
古今例字
下列例字，一欄例字，二欄切韻，三欄普通話，四欄粵語，五欄吳語，六欄日語吳音，七欄日語漢音，八欄韓語，九欄越南語.
[[Category:攝]]
老人
老人，星也. 即壽星，南極老人. 去日三百光年. 甚明，可比天狼. 實為超巨星. 北半球觀之，在天之南極.
周彪
有框|右|周彪 周彪，本名生珍，清宣統二年生，江西吉安人也. 農家出身，父早亡也.
民國元年，母以病而迫重嫁，彪隨祖母逐村乞也.
七年元月，彪由姑介詣上謝背頭村學裁縫. 後讀書半年也.
九年二月，至安福縣當斬衣之幼工，備受迫也.
十五年二月，祖母卒回上浮源村打零工食也.
十七年拜儒行區少先隊之隊長，歲暮，以百餘人少先隊士會贛西遊擊隊，除遊擊隊排長也.
十八年，拜儒行區上浮源村蘇維埃政府赤衛委員兼少先隊之支隊長、總隊長也.
十九年，紅軍破吉安勝，彪投之四軍也.
二十年入共青團，二十一年入中國共產黨也.
與紅軍，彪自戰士起，拜四軍十師三十團一連班副、班代、排長，團政治宣傳分隊長、隊長，團俱樂主任諸職也.
五月入瑞金紅軍學校學，卒業留拜教習也.
二十二年二月除中央模範團之總支書記. 十二月，任九軍團七團之政委. 會之中央革命地之一至五回反攻戰. 在廣昌守戰中，其中重創而戰，見上司嘉耶.
二十三年十月，從中央紅軍會之長征也.
二十四年十月，拜九軍團教導隊之政委也.
二十五年元月拜九軍團三十二軍三營之教導員. 一、四方面軍會，彪遷四方面軍政巡員、紅軍大學上幹科教導員，上幹科，即指揮科也. 紅軍至陝北，彪入延安抗日戎政大學學之.
二十六年七月，彪被遣山西離石、臨縣，深入從抗倭興與統戰事. 十月，拜離石决死隊教二團一科科長、政訓幹事，山西臨縣动員委員會武装部長也.
二十七年三月拜八路軍一二零師獨立四支隊長兼政委，創晉西北抗倭地也.
二十八年元月，以冀中抗倭地，領冀中軍區十軍分區司令員及政委也.
二十九年十一月入晉察冀分校高級班學之.
三十二年後拜冀中軍區教導團團長兼政委，八軍分區之司令員、政委兼中委書記也. 彪率眾轉戰冀中平原，機而采戰之術散方，一取外軍，分通偽軍，改舊政，有地存而博大矣抗日之兵，並以寇武衛隊等文，發與結眾，開平原遊擊戰、地道戰、地雷戰，使寇陷民者羅中，同敵為之艱苦卓絕之鬥，為開、保、固冀中抗日倭地與民族解放做重要貢獻也.
內爭，彪前後率眾會之解保定、大同、張家口、集寧、易滿、桃村、石家莊、平津等重役，率部下會之剿廣西地國民黨餘兵與賊之爭也. 曆晉察冀野戰軍三緃隊七旅旅長兼政委、冀中軍區副司令員兼晉察冀軍區七緃隊之副司令員也.
一九五零年四月，改志愿軍四十二軍之政委，彪前後與志愿軍興之一役，二役、三役與四戰，及其後於伊川、玉洞里間與西海岸之陳防禦戰，得輝煌之. 彪榮獲由朝鮮頒之二級國旗勳章也.
一九五二年歸，一九五三年三月領東北軍區防空軍之政委也.
一九五四年三月解放軍政學院文班學之.
一九五五年九月入義軍大防校高級班學之.
一九五七年五月彪拜空軍高射炮兵指揮部至司令員，荷空防之任也.
一九六四年在援越抗美役，中國空軍高射炮軍先後擊美機五百九十七架，擊傷八架也.
一九六六年彪將詣越南，以為林彪、江青反黨黨禍而不成行，出為江西農楊作也.
一九七五年彪之冤得雪，並為空軍顧問，同年選為政協五回全國委員會委員也.
一九八一年三月二十日，彪以疾薨於北京矣. 以其遺意，喪事從簡. 《解放軍報》頌之章、廉之一世之高耶.
一九五五年封中將，獲二級八一勳章、一級獨立自由勳章、一級解放勳章.
分類:江西省列傳
裴樞
裴樞字紀聖，或作化聖. 绛州聞喜人也. 系出河東裴氏中眷裴. 南來吳裴有同名者，非此裴樞也. 曾祖遵慶，相代宗. 父寅，御史大夫. 咸通十二年進士. 京兆杜審權辟為從事. 得秘書省校書郎，再遷藍田尉. 直弘文館. 為太原王鐸所識. 僖宗避黃巢之亂，走蜀，樞從之. 奏為殿中侍禦史，遷起居郎. 中和元年，為鄭滑掌書記、檢校司封郎中，賜金紫，入朝歷兵、吏二員外郎. 龍紀元年，擢拜給事中，改京兆尹. 大順中，貶右庶子，歙州刺史. 乾寧元年，入為右散騎常侍. 樞入朝經大梁，敬事朱全忠，與崔胤結全忠為援. 尋以戶部侍郎同平章，入相. 昭宗自岐歸京，出為廣南節度使，朱全忠保之，遂拜門下侍郎，監修國史，累兼吏部尚書，判度支. 全忠遷昭宗於東都，進右僕射、弘文館大學士、太清宮使，充諸道鹽鐵轉運使. 哀帝朝，與柳璨有隙，為璨所譖，罷相位，拜尚書左僕射. 貶瀧州司戶. 旋罹白馬之禍，年六十五.
四寶
四寶，愛新覺羅氏，《清史稿》作四寶，一作四保，清覺羅，滿洲鑲黃旗人. 雍正七年生，五祖包朗阿裔孫，清將，二等子. 包朗阿九世孫，瑪爾泰之孫，安崇阿之子. 以功封二等子，宗室佐領，一曰為一等子舒祿之孫，乾隆四十七年卒.
復旦大學
復旦大學，中國上海之大學堂也. 光緒三十一年肇創. 初為震旦學院，法國天主教會立，舊址徐家匯觀像台.
史
公元二千又五年，為復旦大學建校百年大慶. 承前啟後之樞軸．返才開新之關鍵，正此時也. 於是乃議立碑銘. 推本序原，明創業之艱辛；揆往卓今，期來哲之繼蹤. 其辭日 ：
林鐵
縮圖|右|林鐵在巴黎 林鐵，清光緒三十年九月生，四川萬縣人也. 鄉士家，於萬縣中學讀書之時，會之徒反日本之火輪船入萬州埠之中也. 民國十一年入重慶聯合中學讀書，受蕭楚女、惲代英等響，受革命志，少與反帝愛國生員之動也.
復旦大學
史
是以為史.
林鐵
十四年學之於北京中國大學、國立北京中俄大學及法政大學也. 十五年十一月入中國共產黨也. 拜法政大學黨支部之組織委員，代書記也.
復旦大學
據
分類:上海市大學
林鐵
十七年赴法蘭西，學之於巴黎大學，拜中共駐法委員，訓練部長、書記也. 二十一年元月轉赴蘇聯，入莫斯科之列寧學院學. 因反王明，為明所貶，勞作於農場也. 二十二年秋學之於東方大學，拜中共東方大學中國部之書記也. 二十四年冬歸，入東北軍，駐五十三軍，拜中共工委之書記也.
二十六年秋拜河北省委員、軍事部長也. 二十七年春拜鄧華、宋時輪支隊之政治主任也. 六月拜北嶽黨委之委員兼民運部長，組織部長，北嶽黨校之監督也. 北方分局之組織部副，後昇部長也. 三十三年秋至冀中，拜黨委書記兼領軍區之政委也.
三十八年八月昇河北省書記兼駐省軍區之政委也.
一九五零年十一月至一九五五年元月兼拜河北政協主席也. 一九五二年十一月拜河北省書記，省府主席，省軍區政委也. 一九五五年二月改主席曰省長也.
一九五五年封賞諸將，應毛澤東之號，同已至地方之前革命軍之將領應封上將之上之軍階之三十三人，未求封賞也.
文革興，遭迫也. 後拜中組部之顧問也.
人大一、二、三回代表，五回常委也. 中共八回中央委員，一、二回中顧委員也.
一九八九年九月十七日薨於京矣.
家
夫人弓彤軒，原拜中組部辦公廳之顧問，亦善書畫，尤善章草、寫意山水也.
分類:四川省列傳
古丁尼柏國家公園
古丁尼柏國家公園，在加拿大正北，紐納武特省埃爾斯米爾島上，地近曦無城. 方三萬七千七百又七十五公里. 本稱埃爾斯米爾島國家公園保護區，立於一九八六年. 廿一世紀初，紐納武特立省，此地內屬之，乃易今名，取愛斯基摩語極北之意也.
其地荒涼，草木不生，四野無人，鮮見畜牲. 惟黑曾湖濱，雜有生物，間睹野兔、馴鹿、麝香牛等. 然冰川岩石，錯落交佈，究有萬年，蔚為奇觀. 又，高原山獄四布，崎嶇難行，其中名巴布魯山者，巍峨峻峭，甲於紐納武特耳.
常年寒風凜冽，冬厚積雪，夏廣延冰，或及海，或抵河. 觀其冰川廣袤，則寰宇冷暖，亦可斷知. 蓋其位處極北，冰川益小，即天地日暖也，反之亦然.
李鵬
縮圖 李鵬者，第四任中華人民共和國國務院總理也. 原名李遠芃，四川慶符縣人，祖籍湖北麻城，民國十七年誕上海法租界. 三十四年入中共. 公元二〇一九年薨，享壽九十.
分類:國務院總理世家
趙佗
南越王尉佗者，真定人也，姓趙氏. 秦時已并天下，略定楊越，置桂林、南海、象郡，以謫徙民，與越雜處十三歲. 佗，秦時用為南海龍川令. 至二世時，南海尉任囂病且死，召龍川令趙佗語曰：「聞陳勝等作亂，秦為無道，天下苦之，項羽、劉季、陳勝、吳廣等州郡各共興軍聚眾，虎爭天下，中國擾亂，未知所安，豪傑畔秦相立. 南海僻遠，吾恐盜兵侵地至此，吾欲興兵絕新道，自備，待諸侯變，會病甚. 且番禺負山險，阻南海，東西數千里，頗有中國人相輔，此亦一州之主也，可以立國. 郡中長吏無足與言者，故召公告之. 」即被佗書，行南海尉事. 囂死，佗即移檄告橫浦、陽山、湟谿關曰：「盜兵且至，急絕道聚兵自守！」因稍以法誅秦所置長吏，以其黨為假守. 秦已破滅，佗即擊并桂林、象郡，自立為南越武王. 高帝已定天下，為中國勞苦，故釋佗弗誅. 漢十一年，遣陸賈因立佗為南越王，與剖符通使，和集百越，毋為南邊患害，與長沙接境.
高后時，有司請禁南越關市鐵器. 佗曰：「高帝立我，通使物，今高後聽讒臣，別異蠻夷，隔絕器物，此必長沙王計也，欲倚中國，擊滅南越而并王之，自為功也. 」於是佗乃自尊號為南越武帝，發兵攻長沙邊邑，敗數縣而去焉. 高後遣將軍隆慮侯灶往擊之. 會暑溼，士卒大疫，兵不能踰嶺. 歲餘，高后崩，即罷兵. 佗因此以兵威邊，財物賂遺閩越、西甌、駱，役屬焉，東西萬餘里. 乃乘黃屋左纛，稱制，與中國侔.
及孝文帝元年，初鎮撫天下，使告諸侯四夷從代來即位意，喻盛德焉. 乃為佗親冢在真定，置守邑，歲時奉祀. 召其從昆弟，尊官厚賜寵之. 詔丞相陳平等舉可使南越者，平言好畤陸賈，先帝時習使南越. 乃召賈以為太中大夫，往使. 因讓佗自立為帝，曾無一介之使報者. 陸賈至南越，王甚恐，為書謝，稱曰：「蠻夷大長老夫臣佗，前日高后隔異南越，竊疑長沙王讒臣，又遙聞高后盡誅佗宗族，掘燒先人冢，以故自棄，犯長沙邊境. 且南方卑溼，蠻夷中閒，其東閩越千人眾號稱王，其西甌駱裸國亦稱王. 老臣妄竊帝號，聊以自娛，豈敢以聞天王哉！」乃頓首謝，願長為藩臣，奉貢職. 於是乃下令國中曰：「吾聞兩雄不俱立，兩賢不并世. 皇帝，賢天子也. 自今以後，去帝制黃屋左纛. 」陸賈還報，孝文帝大說. 遂至孝景時，稱臣，使人朝請. 然南越其居國竊如故號名，其使天子，稱王朝命如諸侯. 至建元四年卒.
自助論
《自助論》又題《西國立志編》，英人斯邁爾斯著. 泰西俊傑三百餘所以成功者集焉. 默里約翰社初以西曆一八五九年刊行. 六六年再版. 其序有言云：「天助自助者. 」斯句廣爲人知.
斯書十有三篇. 其一，論邦國及人民之自助. 其一，論始創新機器者. 其一，陶工三大家即巴律西、薄查、穵地烏德. 其一，論勤勉用心及耐久成業. 其一，論援助即機會並論藝業之勉修. 其一，論勉修藝業者. 其一，論創貴爵之族者. 其一，論剛毅. 其一，論任職事者. 其一，論金錢之善用及其妄用. 其一，論自修並論難易. 其一，論儀範. 其一，論品行即論真君子.
是書既刊，期年而賣二萬冊. 其後譯以他國文字. 中村正直，日本人. 六八年四月，爲幕府所遣，遊學西洋. 西人弗理蘭德以斯書六七年增訂者相贈. 正直爰譯之. 七一年七月，即明治四年，售於東島. 迨明治末，所鬻賣之冊一百萬有奇. 日本以七二年公布學制，而斯卷庶可爲教科書. 及八〇年，文部省爲所行譯書非宜. 閱三載，制不复爲教科書. 林白水，閩人也. 既以一九〇七年東渡，譯是書，付商務印書館刻.
據
分類:傳記
士仁
又南郡太守麋芳在江陵，素皆嫌羽輕己. 羽之出軍，芳、仁供給軍資，不悉相救. 羽言「還當治之」，芳、仁咸懷懼不安. 於是吳大帝陰誘芳、仁，二者使人迎吳帝.
時呂蒙征荊州，仁在公安拒守，蒙令虞翻說之. 翻至城門，謂守者曰：「吾欲與汝將軍語. 」仁不肯相見. 乃為書曰：「明者防禍於未萌，智者圖患於將來，知得知失，可與為人，知存知亡，足別吉凶. 大軍之行，斥候不及施，烽火不及舉，此非天命，必有內應. 將軍不先見時，時至又不應之，獨守縈帶之城而不降，死戰則毀宗滅祀，為天下譏笑. 呂虎威欲徑到南郡，斷絕陸道，生路一塞，案其地形，將軍為在箕舌上耳，奔走不得免，降則失義，竊為將軍不安，幸熟思焉. 」仁得書，流涕而降. 翻謂蒙曰：「此譎兵也，當將仁行，留兵備城. 」遂將仁至南郡. 南郡太守麋芳城守，蒙以仁示之，遂降，仁後事佚.
又《關羽傳》一處作傅士仁，《資治通鑑》、小說《三國演義》亦然，學者多以為傳鈔之誤.
考
分類:孫吳列傳
熹平
大事
熹平七年三月改元光和.
紀年
分類:漢年號
李太祖
大瞿越李家太祖神武皇帝諱公蘊，字兆衍，北江古法州亭榜村人也. 母范氏.
帝先閩人. 生而聰明好學，器宇軒昂. 嘗遊學六祖寺. 萬行禪師見而異之，曰：「此兒異日必治世明君也！」及長，不事耕種，不從商賈，唯好涉獵經史. 帝仕黎，為殿前軍，黎大行信之，妻之以女.
應天十二年，大行崩，中宗登大位. 臥朝弑中宗而自立，群臣皆走，獨帝抱中宗屍而哭. 臥朝嘉其忠，封四廂軍副指揮使，遷左親衛殿前指揮使，引為親信.
臥朝殘暴嗜殺，百姓恨之. 古法州延蘊鄉木棉樹震，鄉人識震迹有文曰：「樹根杳杳，禾刀木落. 十八子成，東阿入地，木異再生. 震宮見日，兌宮隱星. 六七年間，天下太平. 」萬行評曰：「十八子者，李字也. 此言黎氏將滅、李氏將興之意. 」帝懼其語泄，遣兄公藻匿萬行於蕉山，自是陰懷奪位之志，人皆歸之. 臥朝盡誅李氏大臣，獨不疑帝.
景瑞二年，臥朝崩. 太子黎乍年方幼沖，宗室明昶、明提爭位. 祗候陶甘沐勸帝自立，帝遂入宮誅明昶、明提. 帝登大位，以明年為順天元年，群臣共上尊號曰奉天至理應運自在聖明龍見睿文英武崇仁廣孝天下太平欽明光宅章明萬邦顯應符感威震藩蠻睿謀神功聖治則天道政皇帝. 帝遣使帝如宋求封，真宗封之為交趾郡王領靜海節度使. 遷都大羅，改大羅為昇龍. 焚黎之刑具，百姓皆悅. 十三年，遣子翊聖王伐大元曆.
十九年，帝崩於昇龍龍安殿. 太子佛瑪繼立，諡之曰神武皇帝.
據
《大越史記全書·本紀全書·李紀》
貴州省
貴州省，簡稱曰黔，中華人民共和國一省也. 省治貴陽市. 東毗湖南，南鄰廣西，西連雲南，北接四川、重慶. 方一十七萬六千平方公里，有衆三千四百七十四萬餘.
政區
有地級市六、自治州三.
密歇根州
密歇根州在美國，瀕五大湖畔. 北望加拿大，南接印地安納州、俄亥俄州，西接威斯康辛州. 地方圓二十五萬零四百九十三平方公里. 民有九百九十五萬餘人，多從基督新教與羅馬天主教. 治蘭辛. 縣八十有三. 市兩百七十四，戶至眾者，以底特律為首，大急流城次之，沃倫、安阿伯、弗林特再次之. 卡拉馬祖、蘇聖馬利、特拉弗斯、馬凱特、馬斯基根亦皆大邑. 其地分南北，中有水道，曰麥基諾. 其上有吊橋，名麥基諾大橋，錨間距逾兩千六百十四米，乃西半球之冠也. 多工業，尤以汽車、玻璃、化工、製造業為盛. 亦有農|農業，以櫻桃最佳. 冬酷寒、多雪. 地表多冰磧物，乃第四紀冰川之遺蹤也. 西北產奇石，曰佩托斯基石，蓋遠古之珊瑚也. 湖濱多沙丘、岩壁，林密，秋色甚善，遊人眾者有二，曰睡熊，曰畫岩. 燈塔甚多，故又名燈塔之州. 其北有岬，曰基威諾半島，其地乃上古之火山熱流也，有銅、鐵之屬. 其銅之純，雖四海無出其右者.
有先民十數部，以齊佩瓦、渥太華、奧傑布瓦、休倫、福克斯最盛，其祖或徙自亞細亞，皆印第安人之別部也. 十七世紀，法蘭西人獵海狸至此，始建城鎮，並以密歇根名之，意「大水之地」. 及七年戰爭，法蘭西敗績，割與英吉利. 後會美利堅獨立，歸之，為西北領地之一部. 西元一八零五年，建密歇根領地. 一八一七年，開學府，興科教，乃密歇根大學之前身也. 時值工業革命，於伊利湖邊建港口，曰托萊多. 一八三五年，俄亥俄州伐之，取托萊多，密歇根不敵，遂伐威斯康辛，佔其北境數百里，至布盧兒河乃止. 去二年，廢領地，與阿肯色並為聯邦州，修州憲. 一九零三年，有商賈曰福特者，設汽車公司於底特律. 其所賣汽車價低，為民所好，遂成列國汽車之首也. 其民擅競技，尤好橄欖球、冰球、棒球、籃球、足球之屬. 有職業競技隊若干，以雄師、紅翼、老虎、活塞從者最多.
豆腐餻
豆腐餻，亦謂唐芙蓉，沖繩之食也. 島豆腐以米麹、紅麹、泡盛發酵，既熟成，遂有之.
琉球王朝以商貿而繁榮. 時腐乳自明東傳，而爲豆腐餻之原本，亦豆腐餻所以名也.
引據
分類:食
河東獅吼 (二〇一〇年電視劇)
《河東獅吼》，臺灣電視劇，三立電視臺作. 隋棠、溫昇豪、朱芯儀、宥勝主演.
分類:臺視金曜優質戲劇 分類:三立都會臺電視劇
西洋事情
《西洋事情》，日人福澤諭吉著，以泰西制度、技藝聞邦人. 還政前始草，而明治中畢纂. 計十冊.
諭吉奉江戶幕府命，以萬延元年渡米國. 度二載，杭海如歐洲. 厥錄所見聞. 慶應二年，梓行初編三冊. 明年復渡米國. 其後以明治元年鏤印外編三冊. 既三易春秋，而刊行二編四冊.
其文字所及者，蓋經邦濟民之政，戎|折衝樽俎之治，稅賦、國債、紙幣、會社之計，庠序、圖書館、博物館、報紙之化，格物致知之藝，蒸汽、電報、煤燈之器，醫館病院之祉云. 又各有詳述. 如夫治國，其形有三：曰君主之治、曰貴族之治、曰共和之治. 諭吉別之，而後述英國之融合三制. 又舉化國六訣：明法度以自由，一也；不預神教之崇信，一也；興技藝而振文章，一也；謹庠序之教以育才，一也；國政清晏以殖產業，一也；悲田養病以濟貧，一也. 又論泰西國交諸策：曰，通商婚姻以締結兩主；曰，約誓以避兵戎；曰，以約互使其使.
黃興
黃興，本名軫，字廑午，號杞園，又號克強，清湖南長沙人也，同治十三年生. 父筱村，教館為業.
二十九年三月，俄軍滯東北不歸，興集留日學生二百餘，立「拒俄義勇隊」討之. 旋歸國，任教于長沙明德、修業等學堂，暗畫反清. 九月十六，會陳天華、宋教仁、張繼、劉揆一、章行嚴等建華興會，號曰：「驅逐韃虜，復興中華」. 眾舉為會長，籌於慈禧太后七十歲生辰日舉事，事洩，遂亡日本，於東京力贊孫文籌組同盟會.
三十一年七月，同盟會立，授庶務，位僅次文. 後事新員甄選，五年間，於欽州、防城、廣州等屢舉義旗. 宣統三年三月廿九，興率敢死隊百餘人猛攻兩廣總督衙，史稱黃花崗起義. 是役，興身先士卒，右掌失兩指，事複敗，避香港療傷.
及武昌事遂，後半月，之武漢，授革命軍戰時總司令，率眾與清軍戰於漢陽二十日有餘. 冬，繼克寧、滬、蘇、杭. 宋教仁、陳其美等會眾議決，延孫文歸國主事，並舉興為「暫定大元帥」，主南北議和. 興力辭，乃舉黎元洪，興襄之.
民國元年，南京臨時政府立，除陸軍總長兼參謀總長. 未幾，袁氏當國，國府北遷，興留守南京，整飭南軍. 因軍餉無著，軍隊嘩變，乃力裁之，亦自裁留守府，退居上海. 八月，合同盟會與統一共和黨等為國民黨，眾舉為理事. 十二月，袁授之漢川鐵路督辦.
二年三月，宋教仁遇刺，眾皆以為袁氏陰劃. 孫文欲速伐之，興說以南方諸省軍弱，恐事無果，或可付有司議處云云. 文弗納，遂於七月興師，興遂於寧挾都督程德全割江蘇自立，以應於文. 眾舉為江蘇討袁軍總司令，是為二次革命. 未幾，事敗，文、興等再亡日本. 文咎以党眾無紀，弗聽號令，而興猶劇. 乃於次年改國民黨為中華革命黨，約以投党時須歃誓忠於黨魁，興以其類幫會，非民主所為，遂分道. 夏，離日旅美. 時袁氏復辟，興於美僑中宣揚反袁，籌措軍餉，貲給復國.
五年，袁卒. 興歸滬，殊料積勞成疾，胃病日甚，十月三十一日卒於上海，年四十三歲. 孫文聞之，悲痛欲絕，獨署訃聞，親舉喪禮.
六年四月十五日，國民政府以國葬禮葬諸長沙嶽麓山雲麓峰下. 蔡鍔輓曰：「以勇健開國，而寧靜持身，貫徹實行，是能創作一生者；曾送我海上，忽哭君天涯，驚起揮淚，難為臥病九州人. 」
興雖以勇武名世，世稱「八指將軍」，然文學、政治亦精，後人緝有《黃興集》. 夫人廖氏淡如. 繼配徐宗漢，亦同盟會眾. 子五，曰一歐、一中、一寰，廖氏所出；一美、一球，徐氏所出. 女三，曰振華、德華、文華. 孫偉民. 兒孫多有所成焉.
分類:民國列傳 分類:湖南省列傳
營陵縣
營陸縣，漢置，為北海郡治. 晉初改屬東莞郡，元康十年，改屬高密郡. 元魏改屬平昌郡，高齊天保七年，廢.
二〇一四年哈爾濱越獄案
高玉倫者，黑龍江省哈爾濱市延壽縣人也. 性烈. 少時嘗讀七年書，因家貧，遂罷. 玉倫好酒，然不善飲，每醉多惹是非. 一日玉倫怒而醉殺一人，旋即入獄. 玉倫自知來日無多，無以為報，思母益甚. 時獄吏鬆弛，人浮於事，遂起越獄之心. 因與同獄犯王大民、李海偉合謀勒殺獄吏，更衣泰然而出. 官府大驚，急調萬餘巡捕圍剿，玉倫晝伏夜行，幾不可得. 時值中秋，入夜清寒. 玉倫饑寒難耐，乃潜入一小賣鋪得月餅、燒酒、香烟若干並薄被、棉襖各一件以禦寒，臨行遺百餘文錢於桌幾是為交換. 獄吏藉此線索後五日急捕猶不能得. 時王大民、李海偉者俱已落網，惟玉倫行踪難覓，萬千線民愈發奇之，亦倍感官府無能. 玉倫有侄女曰宜者，嫁於塗家，居王家屯，素與玉倫相善，多有往來. 玉倫常言：夫立於天地，當死得其所！ 暗思天網恢恢，疏而不漏，終將一死. 乃夜訪塗家，謂宜曰：吾將死，有家難歸，上有老母，膝有兒孫，無以為報，官府懸賞十五萬取吾人頭，願以此相資，代為盡孝，幸勿得推！ 明日吾將重返汝家，早做準備. 言罷乃去. 宜痛哭於地，塗家亦感傷無限. 翌日，乃大擺筵席，以為送行之意. 席將散，玉倫昂首而入，持酒啖肉，泰然自若. 須臾飯飽，乃示意塗公報官，及巡捕將至，授意縛於階前，佯罵曰：汝賣我，死難瞑目！
日本正教會譯聖書
日本正教會譯《聖書》，以爲奉神禮. 其所譯，《新約》全冊，而《舊約》之一部. 露西亞聖職者加薩德金以明治中譯. 信徒中井木菟麻呂助之，東島治漢學者也. 而其總新舊二約之冊，終未鐫行.
是卷辭章聲氣，大類漢文訓讀者. 斯會諸祈禱書壹如是. 今東島耶教徒，惟奉日本正教會所譯，《文語譯聖書》也. 顧常人識之也難. 故其會許行《新共同譯聖書》並《口語譯聖書》，而居處學之者不乏.
朱自清
朱自清者，中國作家也. 原名自華，字佩弦，號實秋. 清光緒二十四年誕江蘇省東海縣. 嘗任清華大學中國文學系主任. 民國三十七年卒於北平，年四十有九.
弟朱物華.
分類:江蘇省列傳
令狐整
周大將軍、開府儀同三司、都督鄜宜豳鹽四州諸軍事、鄜州刺史、彭城襄公令狐整字延保，燉煌効穀人也. 系出燉煌令狐氏. 其族世爲本郡紳士. 東陽王元榮辟整爲主簿. 有鄧彥者據瓜州反魏，整執之送京師. 宇文泰嘉之，薦整爲都督. 及燉煌再亂，整引郡人討平之. 有司征整入朝，補壽昌太守，封襄武縣男. 整入朝時，其宗人凡兩千餘人同行. 累遷驃騎大將軍. 賜宇文氏. 周代魏興，整拜司憲中大夫. 除豐州刺史. 天和六年，進位大將軍. 宇文護專政，欲引整爲黨羽，整不從. 及護受誅，整得免. 建德二年卒，年六十一. 謚曰襄. 有子熙. 整性謹慎，歷居中表要職，廣得休譽.
大野市
大野市在日本福井縣.
沿革
平成十七年十一月七日，倂大野郡和泉村. 而大野郡廢.
地理
自東至南，皆兩白山地. 其至高處，可以傲視全縣. 至岐阜及石川三縣，其間山脊，亦卑於此最高之處. 二地之軒卑也，相去二千公尺. 北西部爲大野盆地，帶真名川，而海拔二百公尺許. 市東有九頭龍川，谿谷幽深，至秋，紅葉盡染.
山凡七：曰荒島嶽、曰平家嶽、曰能鄕白山、曰三之峰、曰經嶽、曰部子山、曰赤兔山.
河凡二：曰九頭龍川、曰眞名川.
東至岐阜縣高山市、同縣郡上市，南伴岐阜縣關市、本巢市、同縣揖斐郡揖斐川町，西接今立郡池田町、福井市.
它典
分類:中部地方區劃
赴秋列車
赴秋列車，韓國歌姬團體也，立於二〇一一年十一月五日.
鏈
分類:韓國音樂 分類:立方娛樂
機達席庫
機達席庫，愛新覺羅氏，滿洲鑲黃旗人. 清覺羅. 其子穆成格以功封一等男，德勒渾封二等男.
傳
明萬曆六年生，清肇祖裔孫，興祖之曾孫也. 五祖包朗阿之孫，郎騰之子，伯林之弟. 太祖起兵，四祖子孫皆非難於太祖，唯五祖子孫歸太祖最早，包朗阿諸孫札親、桑古里皆從征伐. 伯林、機達席庫及其子侄拜三、穆成格、德勒渾皆為本朝之國勳也. 機達席庫以軍功封二等輕車都尉. 清順治十二年卒. 機達席庫墓在今遼寧省瀋陽市南湖電車修理廠東院車庫院內，俗謂「十里碼頭墳墓」.
父
郎騰
兄弟
伯林
引據
《清史稿·卷一百六十一·表一·皇子世表一》
注
分類:清列傳
飛機
公元一九〇三年，美利堅萊特兄弟始製之. 其時，飛機以木為骨，并金屬鉚之，風疾則落. 後則翼身皆合金，腹匿動機，旋氣而翔空，亦有尾置動機，噴氣而翔者. 其行捷甚，可越聲速，須臾千里. 今者工其技，諸類多產，多軍民所用. 其技，以美利堅及歐盟為佳.
飛機密度大於空氣. 若其密度小於空氣，則名爲氣球或飛艇. 若無動力指裝置，但可滑翔於空氣，則其名曰滑翔機. 飛行器之機翼，如若不固定，陞力源於機翼之旋轉，則其名曰直升飛機、旋翼機. 航空器之形態，多固定翼飛機. 其動力所來源，或活塞動機、或渦輪螺旋槳動機、或渦輪風扇發動機、或火箭發動機云.
勝山市
勝山市屬日本福井縣也.
地理
南至大野市，西伴福井市、吉田郡永平寺町、坂井市，北接石川縣加賀市、同縣小松市、同縣白山市.
它典
分類:中部地方區劃
天海
天海者，日本國天台宗僧，亦名南光坊，謚慈眼大師. 生於天文五年，歿於寬永二十年十月二日. 天海性機辯，博經史，尤善陰陽術數. 既入征夷大將軍德川家康幕府任事，以後見人拜大僧正.
分類:江戶列傳
前廿二年
合黃帝紀元二六七六年，孔子五三〇年，皇紀六三九年，檀君紀元二三一二年，佛曆五二三年，歲次己亥，肖豬.
年號紀年
漢：陽朔三年
生
漢高安侯董賢生.
卒
八月二十四，大將軍王鳳薨.
分類:前二〇年代 二
楚王華廛
有明楚王諱華廛，楚昭王楨裔孫，楚恭王英㷿第四子. 永曆三年，兄楚王華堞自剄殉國，昭宗以華廛襲封楚王. 至福建將樂而薨. 世孫盛治嗣.
等呼
等呼者，漢音韻學術詞也. 古人作韻圖，圖中以四聲劃四類，每類劃四行，一行一等，上及下有一、二、三、四等，開合爲呼.
下列反切等.
韻圖列法
韻圖列法，蓋可如此說：
韻中一二等，同攝同開合者可多，稱之重韻.
切韻洪音，而等韻四等者，洪變細也，稱洪音四等、假四等.
重紐者，有重紐三等、重紐四等.
《切韻》正齒與喻母分別二類，稱之正齒三等、正齒四等、喻三、喻四.
四呼
古今音轉，毋分四等，以開合各二等也. 明《字彙》有韻圖《韻法直圖》設新呼，共十呼，同書錄李世澤《韻法橫圖》，設五呼：開口呼、齊齒呼、合口呼、撮口呼、混呼. 清人潘耒作《類音》，始分四呼：開口呼、齊齒呼、合口呼、撮口呼，後人繼之.
臺北城
臺北城，又稱台北府城，處臺北大稻埕與艋舺之間，清光緒十年竣，時為臺北府所在，台灣巡撫衙門和台灣布政使司衙門皆設於此. 日人入城後欲建置鐵路而隳城牆並西門.
黎大行
大瞿越黎家大行皇帝，諱桓，愛州清蓮縣人也. 父名寞，母鄧氏，幼失，孤寒萬狀. 愛州黎觀察奇其相貌，育為己子.
及長，仕丁先皇，隨先皇平十二使君. 太平二年，封十道將軍殿前都指揮使. 太平十年，祗候內人杜釋弑丁先皇及其子璉. 定國公阮匐入宮靖亂，磔釋.
太平十一年秋七月，桓與阮匐、丁佃共尊先皇幼子衛王璿為嗣君，璿生母楊雲娥為皇太后. 衛王璿年尚幼，大將黎桓幽璿別館而代領其衆.
時桓獨掌兵權，號曰「副王」，與楊太后通. 定國公匐、外甲佃、范盍等欲除桓，圍攻華閭. 桓與佃、匐戰於愛州，擒殺之；復破吳日慶於海上. 宋知邕州太常博士侯仁寶以交趾大亂奏聞. 宋太宗以桓為亂臣，遣仁寶、劉澄伐之. 桓統兵往禦，范巨倆率兵入府，請桓正位. 楊太后聞之，以黃袍加桓身，改元天福，廢璿為衛王. 群臣共上尊號明乾應運神武昇平至仁廣孝皇帝. 帝追封父長興王，母鄧氏皇太后；立楊太后為大勝明皇后. 復破宋軍於白藤江，陣斬仁寶.
三年，帝親征占城，斬其王，夷其都而歸. 復數遣使如宋求封. 七年，宋遣左補闕李若拙、國子監博士李覺至越，封帝為檢校太保、使持節、都督交州諸軍事、安南都護，充靜海軍節度、交州管內觀察處置等使，封京兆郡侯，食邑三千戶，賜號推誠順化功臣；尋昇南平王.
應天十二年崩，子黎龍鉞嗣，諸子起兵爭位，無暇議諡. 及龍鋌立，四年而亡，桓竟無得諡，唯以大行皇帝稱.
穆成格
穆成格，舒穆祿氏，冷格里之子，天聰四年，從征明，克永平四城. 略明京師，明侍郎劉之綸率兵出禦，戰敗，所將兵盡被殲，之綸匿岩下，穆成格射之. 八年，襲一等總兵官，尋改一等昂邦章京. 官至刑部左參政. 卒，子穆赫林，襲. 順治初，改一等精奇尼哈番. 恩詔，累進一等伯. 康熙中，其孫吉當阿襲，複為一等精奇尼哈番. 乾隆間，定封一等子.
分類:清列傳
約翰·埃德加·胡佛
分類:美國列傳
馬爾地夫
馬爾地夫者，南亞之島國也，居印度洋中，北望印度半島. 方二百九十又八公里，口三十二萬餘，咸奉伊斯蘭教. 都馬律. 有政區二十. 其景尤佳，人多往旅遊焉.
「馬爾地夫」者，臺灣之譯名，中國大陸譯馬爾代夫，越南或譯「蠻多爲」 ，古譯溜山.
合肥市
合肥，古稱合淝、廬州、廬陽，居安徽省央，巢湖北.
源
《爾雅》云：「歸異出同曰肥」. 「二水皆曰肥，合于一源，分而為二，故曰合肥. 」此其一也.
唐代復有人曰，淝水出雞鳴山，北流二十里分而為二，其一東南流，經此入巢湖；其一西北支，二百里出壽春入淮河.
史
西漢武帝元狩元年，會淮南國王劉安坐罪，國除，為九江郡，轄合肥縣，此「合肥」一名源也. 元封五年，析天下為十三州，合肥縣屬揚州九江郡. 東漢光武帝建武元年，改合肥縣為合肥侯國. 漢獻帝建安五年，廢合肥侯國，復改為合肥縣，遷揚州之治於此. 三國時，合肥縣屬魏國淮南郡. 西晉武帝太康元年，改九江郡為淮南郡，合肥縣屬之. 東晉之世，南北裂，時時而兵燹，或戰與合肥之野 ，縣遂廢. 南朝宋置南豫州，於舊合肥縣地置汝陰縣，屬南豫州南汝陰郡，為其郡治. 梁武帝天監五年改屬汝陰郡. 普通七年，以壽陽置南豫州，汝陰為治. 太清元年，置合州，汝陰屬合州汝陰郡，為州、郡治. 北周宣帝大成元年，合州為其所襲，拔之. 隋之文帝開皇元年，改汝陰縣為合肥縣，易合州為廬州，合肥屬之，為其治. 大業初，更廬州為廬江郡，合肥屬廬江郡，為治.
據
分類:安徽省區劃
鯖江市
鯖江市屬日本福井縣也.
沿革
昭和卅年，今立郡：鯖江町、神明町、中河村、片上村、丹生郡：立待村、吉川村、豐村合、而爲鯖江市. 倂今立郡北中山村之一部. 卅二年，倂今立郡河和田村.
麋芳
麋芳字子方，東海朐人也，兄竺祖世貨殖，僮客萬人，貲產鉅億.
朝鮮之試發導彈
朝鮮民主主義人民共和國，擁彈道導彈，大舉實驗，以震懾四鄰，自重東海.
所爲實驗，悉列如左：
麋芳
將軍士仁屯公安，芳、仁素皆嫌羽輕己. 初，南郡城中失火，頗焚燒軍器. 羽以責芳，芳內畏懼. 又羽之出軍，芳、仁供給軍資，不悉相救. 羽言「還當治之」，芳、仁咸懷懼不安. 於是吳大帝陰誘芳、仁，芳、仁使人迎吳帝.
朝鮮之試發導彈
兼查
分類:朝鮮民主主義人民共和國紀事
索長阿
索長阿，貝勒也. 明嘉靖二年生，清宗室，興祖直皇帝福滿三子，太祖努爾哈赤之三伯祖，後稱三祖. 弱冠分家，居河洛葛善焉.
麋芳
時呂蒙征荊州，仁在公安拒守，蒙使虞翻說得仁，遂將仁至南郡. 芳見蒙以仁示之，乃以牛酒出降. 蒙未據郡城而作樂沙上. 翻渭蒙曰：「今區區一心者麋將軍也，城中之人豈可盡信，何不急入城持其管答乎？」蒙即從之. 時城中有伏計，賴翻謀不行.
索長阿
索長阿少時與四弟景祖覺昌安皆久貿易. 嘗率麾下出遼東馬市，苟求富之. 其百方圖明頒之敕書，明廷以馬市之備禦官領撫賞，且「近邊住牧、換鹽米、討酒食」. 於六兄弟中，其為除景祖外，至遼東馬市數多者. 其在部落自採、養、獵或賤買人參、松子、木爾、蜜、馬、貂皮、鹿皮等，然後詣馬市易帛、靴襪、釜、碗、犁鏵等日、農具，並再轉之，從中利也. 其以取財為其最要之目的一也，故常以詐力之取財焉. 且如：薩克拉部長巴士翰巴圖魯之妹，聘於董鄂部長克轍子額而機瓦，及額而機瓦諸人於相親途中為托莫部人殺之，克轍重價求殺其子之賊也. 索長阿為得金帛等物，乃取詐與無辜殺者，密遣人見克轍曰：汝子為臣下所殺. 汝若與吾金帛，吾則殺之. 克轍思之，稱謂之當事者多矣，實皆為念錢也，於是，此生怨，並引兵掠寧古塔貝勒所屬之東西二路. 因寧古塔兄弟子侄共分居於十二處，其勢分散，董鄂部之所攻，乃暴露其無力者也.
因此，寧古塔兄弟乃為之一大議，會謂防復見侵之備言二方：一、「聚相保」；一、向索長阿次子之外父哈達萬汗借兵焉. 因言，取其後者，與哈達萬汗借兵，合軍，伐董鄂部也. 「往攻克轍二處，獲其數寨」，報復得行焉. 後，為償借兵之須，使寧古塔出其大量之財，其部乃衰也.
麋芳
虞翻常乘船行，與芳相逢，芳船上人多欲令翻自避，先驅曰：「避將軍船！」翻厲聲曰：「失忠與信，何以事君？傾人二城，而稱將軍，可乎？」芳闔戶不應而遽避之. 後翻乘車行，又經芳營勞，吏閉門，車不得過. 翻復怒曰：「當閉反開. 當開反閉. 豈得事宜邪？」芳聞之，有慚色.
索長阿
索長阿數隨王杲寇明邊，故為明邊稱謂「建州賊首」焉.
吐蕃
吐蕃，古國也，據今西藏地. 王號贊普，藏語謂雄強者也.
索長阿
萬曆十二年卒. 索長阿生前居赫圖阿拉城西，故名其城寨為：西屯；其墳世稱覺羅西屯祖墳也.
吐蕃
其先聶赤贊普，據山南雍布拉康地. 三十餘世至南日論贊，滅女國，遂強. 傳子松贊干布，性驍武，多英略. 遂臣諸羌，平象雄，伏尼婆羅，併吐谷渾，西域諸國共臣之. 唐太宗以文成公主歸之.
索長阿
宗室
索長阿有子五：長履泰、次務泰、次綽齊阿珠古、次龍敦、次飛永敦.
楚王華堞
弘光元年六月，與王教主共復杭州，旋為清人所破. 復與金有鑑合，復長興等縣. 隆武元年八月，華堞戰清人於湖州，親陷戰陣，以勇莊稱. 既北，乃投魯王於紹興. 圖復徽州，不克. 受命都督浙江、南直隸義軍. 引軍薄蕭山，指杭州. 魯王敗，復欲起兵長興，不果.
隆武二年秋八月，襲封楚王. 永曆三年，鬱憤自剄. 薨. 弟華廛嗣楚王爵.
攷
分類:明列傳 分類:楚昭王世家
吐蕃
至朗達瑪，滅佛毀釋，為僧所弑. 子孫爭位，國遂亡.
穆成格 (清覺羅)
穆成格，愛新覺羅氏，清覺羅，滿洲鑲黃旗人. 五祖包朗阿之後，清代王公，武將. 以功封一等男. 明萬曆三十九年生，包朗阿之曾孫，郎騰之孫，機達席庫之子，二等男德勒渾之兄，三等男拜三從弟. 以功封一等阿思哈尼哈番，即一等男. 清順治十四年卒，無子.
引據
《清史稿·卷一百六十一·表一·皇子世表一》
朱智墭
齊宗長諱智墭字炎洲，太祖高皇帝八世孫，齊恭王榑之後. 輩與穆廟同. 齊藩既廢，以宗長代理其事. 弘光中，將復齊王爵，智墭不從. 封鎮國將軍. 明亡，易名鄒復之. 不知所終. 齊宗家絕.
攷
分類:齊恭王世家 分類:明列傳
古文觀止
篇目
《觀止》錄文二百二十二，以時序分為十二卷.
卷十二 明文
分類:中華文選
手帕姊妹
分類:民國臺灣音樂 分類:中國福布斯名人
郝昭
郝昭，字伯道，魏太原人.
昭為人雄壯，年少入伍，多立功，數遷雜號將軍，鎮守河西四十餘年，民夷畏服.
太和元年，麴英叛魏，臨羌、西都縣長俱亡，昭同鹿磐伐之，斬英.
太和二年初，張郃於街亭殲蜀將馬謖部，都督曹真以諸葛亮必犯陳倉為由，遣昭同王生守陳倉城，卒僅千餘. 十二月，亮自領兵攻城. 先是遣同鄉靳詳勸降，昭拒. 亮遂攻城凡二十餘日，不克. 費曜援兵至，亮退兵. 昭因功拜列侯.
昭雄壯有智略，善守城，魏明帝嘗贊昭曰︰「卿鄉里乃有爾曹快人，為將灼如此，朕復何憂乎？ 」明帝欲大用昭，昭竟病卒，遺令見於獨子凱傳.
鍾敬伯亦云「郝昭盡有智略. 」
手帕之交
SISTAR，韓國歌姬，立於二〇一〇年六月三日.
鏈
分類:韓國音樂
錫金
錫金，印度之邦也. 北接西藏，東臨不丹，西臨尼泊爾，南則印度西孟加拉邦境.
本吐蕃地. 吐蕃亡，遂建國，號哲孟雄. 其王號卻嘉，藏語謂法王也. 一八八七年，為英吉利保護國. 一九四七年，復受印度保護. 一九七四年，印度遣兵據之，置錫金邦. 其王奔美國.
阿聯酋中央銀行
阿聯酋中央銀行，掌訂法幣迪拉姆. 立於一九八零年十二月十一日，總行在阿布扎比.
越前市
越前市屬日本福井縣也.
地理
南至南條郡南越前町，西伴丹生郡越前町，北接丹生郡越前町、鯖江市、福井市.
沿革
平成十七年，武生市、今立郡今立町合而成.
它典
分類:中部地方區劃
阿拉伯聯合酋長國
阿拉伯聯合酋長國，略云阿聯酋，為中東七國約盟，內外相協所成. 七國者，阿布扎比、夏爾迦、杜拜、阿吉曼、富查伊拉、歐姆古溫、哈伊馬角. 都阿布扎比. 七國相鄰，皆在阿拉伯半島東南.
通城王盛澂
有明通城王諱盛澂字青潮，楚昭王楨裔孫，楚王旁支通城莊靖王孟燦之後. 父宗人蘊𨰫. 楚王華堞、華廛族孫也.
弘光中，辟知劍州，不赴. 安宗陷清，盛澂乃與弟盛濂、盛漋避居太湖西山. 弘光元年閏六月，西山民蔡永新、王期昇、吳景亶、俞時芳輩擁盛澂起兵，稱通城王. 與金有鑑、楚王華堞合兵，復湖州. 以所部王景亶、王士譽守之. 復與弟盛漋入長興、孝豐. 築成於水蕩莊，復與盧象觀部合，勢益莊. 惟王期昇性貪，劫掠百姓，民之不堪者引清人擊之. 象觀因死之. 王以舟遁走衢州. 弟盛漋殉國. 王景亶棄湖州遁. 清人至衢州，親督守戰，不敵，曰:金枝玉葉，惟有死耳！因自剄殉國. 弟盛濂嗣.
攷
分類:楚昭王世家 分類:明列傳
則吾知爾矣
則吾知爾矣，臺灣樂隊也.
索盧恢
索盧恢，無鹽縣人也. 前漢末，王莽起. 無鹽水旱頻仍，民不聊生. 恢爲人仗義疏財，貧民多附之. 天鳳五年，樊崇起於琅琊，無鹽民聞之，聚三百人舉恢而起，殺無鹽令，開倉放賑 ，據無鹽縣以應赤眉，來投者逾萬.
則吾知爾矣
分類:民國臺灣音樂
索盧恢
地皇三年四月，更始將軍廉丹、太師王匡帥兵十萬進剿赤眉. 莽軍破無鹽，屠其城 ，斬首萬餘級. 樊崇聞之，將兵數萬來援. 時莽軍欲南下梁地，至成昌，爲索盧恢、樊崇所圍，大敗，史稱無鹽大捷.
建武四年殁.
阿布扎比
阿布扎比，為阿聯酋都. 在其國中西岸，處波斯灣中. 方九百七十二公里，口六十萬有奇，多屬外邦.
柏林圍牆
柏林圍牆，或謂柏林牆，東德美其名曰反法西斯防衛牆，冷戰時，亙柏林市中，圍西柏林，以斷東西柏林也.
二戰中，德東盡毀，被創甚於西. 德國既降，四國據所佔，扶所親，各立其國，兩德分立，以國體不同，貧富愈殊. 東德民蜂擁如西柏林，以投西府，十餘年間，西投者凡二百有五十萬.
慐縱之久而生民變，東府遂承統一社會黨魁烏布利希命，於一九六一年八月十三日晨，遽循西柏林界，樹鐵絲網、木樁之屬圈之，欲絕往來，以昂納克督其事. 後數日，牆成，此即柏林圍牆. 後十餘年間，更固以磐石，隔以深壑，又遣重兵戍之. 計長百又六十五公里，高三公尺有餘.
牆初建三日，有東卒名康拉德·舒曼者，奉諭巡界，為西民所見，眾呼曰：「來！」遂越牆西投，此西踰第一人也. 十九日，美總統肯尼迪令美陸師，逕越東德土，入西柏林；十月廿七日，美、蘇各遣戰車三十，布於腓特烈大街查理哨所，次日始撤.
其後，累有不堪東政之苛而踰牆者. 然多為戍卒所止，或緝或斃，其以彼得·費查事為甚，故後世傳其為被戕第一人，實非也.
世皆以圍牆為冷戰之徵，多有諫之者，美國前總統肯尼迪嘗曰：「吾等倡自由，固多阻滯；行民主，亦未盡善；然樹牆以囚黔首，使莫見背，未之有也. 」列根亦嘗於冷戰末詣德國，至牆下宣曰︰「戈爾巴喬夫，欲繁榮、謀自由、開太平，無他，訪斯地，隳斯牆、釋斯民，垂手得之！」
一九八九年，東歐諸國棄專政而行民主，東民遂有假途他國而西歸者. 十月，民變起東德諸郡，聲勢日甚. 時昂納克掌統一社會黨事，見事不可為，乃請辭. 繼者克倫茨遂革舊制. 十一月九日，東府籌解民禁，立法寬民之西行，擬於翌日頒行. 傳令者誤以其即刻生效，民悉，遂於是夜群集牆下，聲言西行，戍卒未聞令，無以應. 或欲簽記於護照而釋之者，其文曰「永黜毋歸」，實冀見褫國籍以緩西行之勢也. 然眾情益憤，西行不顧者浪涌. 或言：「欲止之，非戰車不得成也. 」蓋是年六月，有事於中國，死傷者眾，世論為之譁然，殷鑑未遠，戍者未有敢下令以自引罵名者，勢遂不可控. 西市之民則就牆下置酒饌以候，時謂「柏林牆之塌」.
翌年，東府入西，兩德遂一. 牆體亦多為民所毀以闢道路，乃就殘牆立博物館，以鑒後世.
圍牆之樹，凡二十有八年，其間戒令森嚴，以私踰被難者二百三十九，傷二百六十，緝三千二百二十一. 然以各方合力，東民可尋其法，或渡水、或掘地、或喬裝、或偽照，全身而成者亦得五千又四十三也.
平原君
平原君家樓臨民家. 民家有躄者，槃散行汲. 平原君美人居樓上，臨見，大笑之. 明日，躄者至平原君門，請曰：「臣聞君之喜士，士不遠千里而至者，以君能貴士而賤妾也. 臣不幸有罷癃之病，而君之後宮臨而笑臣，臣願得笑臣者頭. 」平原君笑應曰：「諾. 」躄者去，平原君笑曰：「觀此豎子，乃欲以一笑之故殺吾美人，不亦甚乎！」終不殺. 居歲餘，賓客門下舍人稍稍引去者過半. 平原君怪之，曰：「勝所以待諸君者未嘗敢失禮，而去者何多也？」門下一人前對曰：「以君之不殺笑躄者，以君為愛色而賤士，士即去耳. 」於是平原君乃斬笑躄者美人頭，自造門進躄者，因謝焉. 其後門下乃復稍稍來. 是時齊有孟嘗，魏有信陵，楚有春申，故爭相傾以待士.
秦之圍邯鄲，趙使平原君求救，合從於楚，約與食客門下有勇力文武備具者二十人偕. 平原君曰：「使文能取勝，則善矣. 文不能取勝，則歃血於華屋之下，必得定從而還. 士不外索，取於食客門下足矣. 」得十九人，餘無可取者，無以滿二十人. 門下有毛遂者，前，自贊於平原君曰：「遂聞君將合從於楚，約與食客門下二十人偕，不外索. 今少一人，願君即以遂備員而行矣. 」平原君曰：「先生處勝之門下幾年於此矣？」毛遂曰：「三年於此矣. 」平原君曰：「夫賢士之處世也，譬若錐之處囊中，其末立見. 今先生處勝之門下三年於此矣，左右未有所稱誦，勝未有所聞，是先生無所有也. 先生不能，先生留. 」毛遂曰：「臣乃今日請處囊中耳. 使遂蚤得處囊中，乃穎脫而出，非特其末見而已. 」平原君竟與毛遂偕. 十九人相與目笑之而未廢也.
毛遂比至楚，與十九人論議，十九人皆服. 平原君與楚合從，言其利害，日出而言之，日中不決. 十九人謂毛遂曰：「先生上. 」毛遂按劍歷階而上，謂平原君曰：「從之利害，兩言而決耳. 今日出而言從，日中不決，何也？」楚王謂平原君曰：「客何為者也？」平原君曰：「是勝之舍人也. 」楚王叱曰：「胡不下！吾乃與而君言，汝何為者也！」毛遂按劍而前曰：「王之所以叱遂者，以楚國之眾也. 今十步之內，王不得恃楚國之眾也，王之命縣於遂手. 吾君在前，叱者何也？且遂聞湯以七十里之地王天下，文王以百里之壤而臣諸侯，豈其士卒眾多哉，誠能據其勢而奮其威. 今楚地方五千里，持戟百萬，此霸王之資也. 以楚之彊，天下弗能當. 白起，小豎子耳，率數萬之眾，興師以與楚戰，一戰而舉鄢郢，再戰而燒夷陵，三戰而辱王之先人. 此百世之怨而趙之所羞，而王弗知惡焉. 合從者為楚，非為趙也. 吾君在前，叱者何也？」楚王曰：「唯唯，誠若先生之言，謹奉社稷而以從. 」毛遂曰：「從定乎？」楚王曰：「定矣. 」毛遂謂楚王之左右曰：「取雞狗馬之血來. 」毛遂奉銅槃而跪進之楚王曰：「王當歃血而定從，次者吾君，次者遂. 」遂定從於殿上. 毛遂左手持槃血而右手招十九人曰：「公相與歃此血於堂下. 公等錄錄，所謂因人成事者也. 」
平原君已定從而歸，歸至於趙，曰：「勝不敢復相士. 勝相士多者千人，寡者百數，自以為不失天下之士，今乃於毛先生而失之也. 毛先生一至楚，而使趙重於九鼎大呂. 毛先生以三寸之舌，彊於百萬之師. 勝不敢復相士. 」遂以為上客.
平原君既返趙，楚使春申君將兵赴救趙，魏信陵君亦矯奪晉鄙軍往救趙，皆未至. 秦急圍邯鄲，邯鄲急，且降，平原君甚患之. 邯鄲傳舍吏子李同說平原君曰：「君不憂趙亡邪？」平原君曰：「趙亡則勝為虜，何為不憂乎？」李同曰：「邯鄲之民，炊骨易子而食，可謂急矣，而君之後宮以百數，婢妾被綺縠，餘粱肉，而民褐衣不完，糟糠不厭. 民困兵盡，或剡木為矛矢，而君器物鐘磬自若. 使秦破趙，君安得有此？使趙得全，君何患無有？今君誠能令夫人以下編於士卒之閒，分功而作，家之所有盡散以饗士，士方其危苦之時，易德耳. 」於是平原君從之，得敢死之士三千人. 李同遂與三千人赴秦軍，秦軍為之卻三十里. 亦會楚、魏救至，秦兵遂罷，邯鄲復存. 李同戰死，封其父為李侯.
虞卿欲以信陵君之存邯鄲為平原君請封. 公孫龍聞之，夜駕見平原君曰：「龍聞虞卿欲以信陵君之存邯鄲為君請封，有之乎？」平原君曰：「然. 」龍曰：「此甚不可. 且王舉君而相趙者，非以君之智能為趙國無有也. 割東武城而封君者，非以君為有功也，而以國人無勳，乃以君為親戚故也. 君受相印不辭無能，割地不言無功者，亦自以為親戚故也. 今信陵君存邯鄲而請封，是親戚受城而國人計功也. 此甚不可. 且虞卿操其兩權，事成，操右券以責；事不成，以虛名德君. 君必勿聽也. 」平原君遂不聽虞卿.
平原君以趙孝成王十五年卒. 子孫代，後竟與趙俱亡.
平原君厚待公孫龍. 公孫龍善為堅白之辯，及鄒衍過趙言至道，乃絀公孫龍.
引據
分類:戰國列傳
祝續
祝續，字遙緒，明南直隸蘇州府長洲人，正德六年辛未科進士出身，仕至廣西左布政使.
家族
曾祖顥，正統四年進士，工書法，曾任山西布政使司參政. 祖瓛，早卒. 父允明. 母李氏，外祖應禎，亦工書法.
秦襄公
秦襄公，嬴姓，趙氏，名未詳，《東周列國志》載其名曰開，惟此小說家言耳. 秦莊公次子也，享國十二年. 乃秦始受封為諸侯之首代國君.
莊公四十四年，秦莊公薨，長子世父因伐西戎，讓位于弟秦襄公，秦襄公代立.
襄公元年，襄公以女弟繆嬴為西戎豐王妻.
二年，襄公遷都於汧，秦國勢力東移. 同年，西戎圍西犬丘，公子世父率師擊之，為戎人所虜. 歲余，複歸世父.
七年春，周幽王從褒姒廢太子，立褒姒子為適，數欺諸侯，諸侯叛之. 西戎犬戎與申侯伐周，弒幽王酈山下. 而秦襄公將兵救周，戰甚力，有功. 周避犬戎難，東徙雒邑，襄公以兵送周平王. 平王封襄公為諸侯，賜之岐以西之地. 曰：「戎無道，侵奪我岐、豐之地，秦能攻逐戎，即有其地. 」與誓，封爵之. 襄公於是始國，與諸侯通使聘享之禮.
秦襄公既侯，居西垂宮.
八年，初立西畤，祠白帝，其牲用駵駒黃牛羝羊各一云.
十二年，伐戎至岐而死，葬西垂.
引據
《史記·卷五·秦本紀第五》
注
分類:秦本紀
草東無派對
草東無派對，臺灣樂隊也.
分類:民國臺灣音樂
耶魯粵語拼音
耶魯粵語拼音，或曰「耶魯粵拼」，乃一粵語拼音方案，公元一九五八年出自Gerard P. Kok.
黃權
魏景侯車騎將軍黃權字公衡，巴西閬中人也. 少為郡吏，州牧劉璋召為主簿. 時別駕張松建議，宜迎漢昭烈帝，使伐張魯. 權諫曰：「左將軍有驍名，今請到，欲以部曲遇之，則不滿其心，欲以賓客禮待，則一國不容二君. 若容有泰山之安，則主有累卵之危. 可但閉境，以待河清. 」璋不聽，竟遣使迎昭烈，出權為廣漢長，及昭烈襲取益州，將帥分下郡縣. 郡縣風景附，權閉城堅守，須劉璋稽服，乃詣降昭烈. 昭烈假權偏將軍.
及魏武帝破張魯，魯走入巴中，權進曰：「若失漢中，則三巴不振，此為割蜀之股臂也. 」於是昭烈以權為護軍，率諸將迎魯，魯已還南鄭，北降魏武. 然卒破杜濩、樸胡，使黃忠殺夏侯淵，據漢中，皆權本謀也.
昭烈為漢中王，猶領益州牧，以權為治中從事，及稱尊號，將東伐吳，權諫曰：「吳人悍戰，又水軍順流，進易退難，臣請為先驅以當寇，陛下宜為後鎮. 」昭烈不從，以權為鎮北將軍，督江北軍以防魏師. 昭烈自在江南. 及吳將軍陸議乘流斷圍，南軍敗績，昭烈引退. 而道隔絕，權不得還，故率將所領降於魏. 有司執法，白收權妻子. 昭烈曰：「孤負黃權，權不負孤也. 」待之如初.
後領益州刺史，徙佔河南. 大將軍晉宣帝深器之，問權曰：「蜀中有卿輩幾人？」權笑而答曰：「不圖明公見顧之重也！」宣帝與諸葛亮書曰：「黃公衡，快士也，每坐起歎述足下，不去口實. 」景初三年，蜀延熙二年，權遷車騎將軍、儀同三司. 又《蜀記》載魏明帝問權：「天下鼎立，當以何地為正？」權對曰：「當以天文為正. 往者熒惑守心而文皇帝崩，吳、蜀二主平安，此其徵也. 」
明年卒，謚曰景侯. 子邕嗣、邕無子，絕. 權留蜀子祟，為尚書郎.
考
分類:曹魏列傳
且徐言樂隊
且徐言樂隊，臺灣樂隊也.
楊凝式
楊凝式字'''景度. 號癸巳人、虛白、希維居士、關西老農'''. 弘農華陰人也. 系出弘農楊氏越公房. 祖嚴，兵部侍郎判度支. 父涉，相唐昭宗. 凝式咸通十四年生，昭宗朝進士，歷仕梁、唐、晉、漢、周五代，極官左僕射、太子太保. 周顯德元年卒，年八十五. 贈太子太傅. 凝式善詩書，今所傳者有《韭花帖》、《夏熱帖》、《神仙起居法》、《草堂十志圖跋》.
敦賀市
沿革
昭和十二年，敦賀郡：敦賀町、松原村合、而爲敦賀市. 卅年，倂敦賀郡：愛發村、粟野村、東鄕村、中鄕村、東浦村. 而敦賀郡廢.
它典
分類:中部地方區劃
黃崇
漢尚書郎黃祟，魏景侯權子，時夷陵之戰，權同漢昭烈帝征吳敗還，然權不得還，故率將所領降於魏，留崇於蜀. 時有司執法，白收權妻子. 昭烈曰：「孤負黃權，權不負孤也. 」待權眷如初.
後為尚書郎，隨衛將軍諸葛瞻拒鄧艾. 到涪縣，瞻盤桓未近，祟屢勸瞻宜速行據險，無令敵得入平地. 瞻猶與未納，祟至於流涕. 會艾長驅而前，瞻卻戰綿竹，祟帥厲軍士，期於必死，臨陣見殺.
考
分類:蜀漢列傳
丁先皇
大瞿越丁家先皇帝，諱部領，又諱桓，大黃華閭洞人也. 父丁公著，交趾靜海節度使楊廷藝牙將，遷驩州刺史；後歸前吳王權，遣還舊任，卒. 帝少失孤，隨母譚氏與其徒入居洞山神祠之側.
帝幼而健壯有膽略，嘗與群童牧牛於野，群童自知識量不及，推為眾長. 暇日往擊別村兒童，所至皆懾服. 諸冊父老異之，以為帝異日必能濟事，遂率子弟往投之，居陶澳冊. 叔丁預據芃冊，與帝拒戰. 帝破之，降丁預.
時交趾大亂，十二使君爭長. 南晉王昌文、天策王昌岌名為交趾之君，實則偏安古螺，不能號令群雄. 南晉王索貢於帝，帝不許，遂與天策王圍華閭. 帝懼，遣子丁璉入質，二王執之. 二王縛璉於竿上，謂帝曰：「不降則殺璉. 」帝怒曰：「大丈夫以功名自許，豈效兒女之愛子耶！」拈弓欲射璉. 二王大驚，遂班師焉. 群臣以帝戰無不勝，尊帝為「萬勝王」.
陳明公覽據布海口，帝聞明公有德而無嗣，與璉往依之. 明公以其形貌魁奇，又有器量，因養為己子，授領兵，破范防遏. 及明公卒，帝繼領其眾. 攻群雄，皆拔之. 遂一統交趾，定國號曰大瞿越，年號曰太平，群臣共上尊號大勝明皇帝. 封長子丁璉南越王. 時宋滅南漢，帝懼宋師來侵，遣璉往求封. 宋太祖封帝為交趾郡王，璉為檢校太師、靜海節度使、安南都護. 太平六年，又加帝開府儀同三司、檢校太師、交趾郡王.
帝欲以威制天下，乃置大鼎於庭，養猛虎於是檻，下令曰：「有違者受烹嚙之罪！」於是人皆畏服，無有犯者.
九年，帝以少子項郎為皇太子，封次子璿衛王. 璉以是不平，十年，使人陰殺之. 冬十月，帝夜宴醉臥宮庭，祗候內人杜釋弒之，害及南越王璉. 定國公阮匐入宮靖亂，磔杜釋，立衛王璿為嗣，是為丁廢帝.
江陰市
江陰市，屬江蘇省，北濱大江，以「水之南為陰」，故名. 方九百又八十八公里，口百又二十萬.
沿革
舊為吳季札封地，曰延陵. 楚相春申君請徙封江東，為春申君邑.
秦始皇滅六國，置郡曰會稽，而延陵為之鄉.
漢高祖三年，平江南，取會稽，改鄉為毗陵縣，仍析其地為暨陽鄉. 永建四年，分會稽置吳郡，暨陽鄉從縣以屬.
晉太康二年，分吳郡置毗陵郡，割無錫縣地益暨陽鄉，暨陽始為縣，而屬邑毗陵郡.
梁敬帝昭泰元年，廢縣置江陰郡，又分蘭陵地置江陰縣，從郡. 徙治君山之陽，凡領縣三，曰江陰，曰利城，曰梁豐. 陳受梁禪，奉敬帝為江陰王，江陰是時為梁國，其郡縣徙夏浦.
隋開皇九年，平陳，廢江陰郡，以利城、梁豐二縣併入江陰.
唐武德三年，以江陰置暨州，復利城、梁豐並江陰為三縣，屬之. 九年，州廢，復併二縣入江陰，屬常州.
南唐昇元四年，始建為軍，領江陰一縣.
宋自太宗至高宗，三改為縣，又三復為軍. 德祐元年，元兵取本軍，行安撫司事.
元至元十三年，升軍為江陰路總管府. 二十八年，降路為江陰州，隸江浙行中書省. 至正十六年，張士誠遣將入據. 及明師克之，改為連陽州.
明洪武元年，復為江陰州. 二年，改州為縣，屬常州府，直隸京師. 成化七年，析江中馬駝沙，置靖江縣.
清順治二年，大軍下江南，城破，置縣因之.
一九五三年，以江陰縣屬蘇州. 一九六二年，析東境九鎮，合常熟縣十四鎮置沙洲縣. 一九八七年，改江陰縣為市.
惡少年
B.A.D，臺灣樂伶團也. 樂伶白吉勝、田恩沛、黃柏文三人.
分類:民國臺灣音樂
斯里蘭卡
斯里蘭卡，南亞之島國也，居印度洋中，北望印度半島. 方六萬五千餘公里，口一百九十六萬餘. 其民奉印度教、佛教，亦有奉回教、基督教者. 都斯里賈亞瓦德納普拉科特. 有省九，多以方位名之：曰西部省，曰中央省，曰南方省，曰北方省，曰東方省，曰西北省，曰北中省，曰烏沃省，曰薩伯勒格穆沃省.
西元一九七二年五月二十二日，錫蘭易國號，曰斯里蘭卡，入英聯邦.
前廿三年
合黃帝紀元二六七五年，孔子五二九年，皇紀六三八年，檀君紀元二三一一年，佛曆五二二年，歲次戊戌，肖狗.
斯里蘭卡
辨名
「斯里蘭卡」者，梵語也，義「馴獅人」，歷代皆有諸名：《漢書》謂已程不國，《梁書》謂獅子國，《大唐西域記》謂僧伽羅. 後有阿拉伯語轉譯，宋謂細蘭，明謂錫蘭. 於今，中文取「斯里蘭卡」，日文漢字取「錫蘭」，略作「錫」.
前廿三年
年號紀年
漢：陽朔二年
卒
分類:前二〇年代 二
德勒渾
德勒渾，愛新覺羅氏，一作勒德洪，清覺羅，滿洲鑲黃旗人. 王公，曆光祿大夫、議政大臣、武英殿大學士兼禮部尚書、戶部尚書，以功封二等男.
傳
天命九年生，包朗阿之曾孫，機達席庫之子，穆成格之弟. 康熙二年六月二十四日為刑部右侍郎. 五年八月十八日遷刑部左侍郎. 六年三月十四日罷. 八年七月十八日，為吏部右侍郎. 十年五月十四日遷吏部左侍郎. 十四年四月十六日，昇戶部尚書. 十六年七月十二日授武英殿大學士，二十四年十月十七日，削太子太傅，降一級留任. 二十五年四月十六日，加太子太傅. 二十七年正月十八日，褫職. 三十六年卒.
引據
分類:清列傳
河南竇氏
河南竇氏，本自鮮卑紇豆陵氏，為部落大人. 為拓跋部所滅，遂依附之. 後魏孝文帝遷都洛陽，行漢法，此部亦南徙，遂為河南洛陽人. 唐世五人入相. 定著三祖房. 其族雖稱扶風竇氏，自云竇武從子統之裔，實非同族，蓋附會耳.
虞卿
虞卿者，游說之士也. 躡蹻檐簦說趙孝成王. 一見，賜黃金百鎰，白璧一雙；再見，為趙上卿，故號為虞卿.
秦趙戰於長平，趙不勝，亡一都尉. 趙王召樓昌與虞卿曰：「軍戰不勝，尉復死，寡人使束甲而趨之，何如？」樓昌曰：「無益也，不如發重使為媾. 」虞卿曰：「昌言媾者，以為不媾軍必破也. 而制媾者在秦. 且王之論秦也，欲破趙之軍乎，不邪？」王曰：「秦不遺餘力矣，必且欲破趙軍. 」虞卿曰：「王聽臣，發使出重寶以附楚、魏，楚、魏欲得王之重寶，必內吾使. 趙使入楚、魏，秦必疑天下之合從，且必恐. 如此，則媾乃可為也. 」趙王不聽，與平陽君為媾，發鄭朱入秦. 秦內之. 趙王召虞卿曰：「寡人使平陽君為媾於秦，秦已內鄭朱矣，卿之為奚如？」虞卿對曰：「王不得媾，軍必破矣. 天下賀戰者皆在秦矣. 鄭朱，貴人也，入秦，秦王與應侯必顯重以示天下. 楚、魏以趙為媾，必不救王. 秦知天下不救王，則媾不可得成也. 」應侯果顯鄭朱以示天下賀戰勝者，終不肯媾. 長平大敗，遂圍邯鄲，為天下笑.
秦既解邯鄲圍，而趙王入朝，使趙郝約事於秦，割六縣而媾. 虞卿謂趙王曰：「秦之攻王也，倦而歸乎？王以其力尚能進，愛王而弗攻乎？」王曰：「秦之攻我也，不遺餘力矣，必以倦而歸也. 」虞卿曰：「秦以其力攻其所不能取，倦而歸，王又以其力之所不能取以送之，是助秦自攻也. 來年秦復攻王，王無救矣. 」王以虞卿之言趙郝. 趙郝曰：「虞卿誠能盡秦力之所至乎？誠知秦力之所不能進，此彈丸之地弗予，令秦來年復攻王，王得無割其內而媾乎？」王曰：「請聽子割，子能必使來年秦之不復攻我乎？」趙郝對曰：「此非臣之所敢任也. 他日三晉之交於秦，相善也. 今秦善韓、魏而攻王，王之所以事秦必不如韓、魏也. 今臣為足下解負親之攻，開關通幣，齊交韓、魏，至來年而王獨取饱於秦，此王之所以事秦必在韓、魏之後也. 此非臣之所敢任也. 」
王以告虞卿. 虞卿對曰：「郝言『不媾，來年秦復攻王，王得無割其內而媾乎』. 今媾，郝又以不能必秦之不復攻也. 今雖割六城，何益！來年復攻，又割其力之所不能取而媾，此自盡之術也，不如無媾. 秦雖善攻，不能取六縣；趙雖不能守，終不失六城. 秦倦而歸，兵必罷. 我以六城收天下以攻罷秦，是我失之於天下而取償於秦也. 吾國尚利，孰與坐而割地，自弱以彊秦哉？今郝曰『秦善韓、魏而攻趙者，必（以為韓魏不救趙也而王之軍必孤有以）王之事秦不如韓、魏也』，是使王歲以六城事秦也，即坐而城盡. 來年秦復求割地，王將與之乎？弗與，是棄前功而挑秦禍也；與之，則無地而給之. 語曰『彊者善攻，弱者不能守』. 今坐而聽秦，秦兵不獘而多得地，是彊秦而弱趙也. 以益彊之秦而割愈弱之趙，其計故不止矣. 且王之地有盡而秦之求無已，以有盡之地而給無已之求，其勢必無趙矣. 」
趙王計未定，樓緩從秦來，趙王與樓緩計之，曰：「予秦地（何）如毋予，孰吉？」緩辭讓曰：「此非臣之所能知也. 」王曰：「雖然，試言公之私. 」樓緩對曰：「王亦聞夫公甫文伯母乎？公甫文伯仕於魯，病死，女子為自殺於房中者二人. 其母聞之，弗哭也. 其相室曰：『焉有子死而弗哭者乎？』其母曰：『孔子，賢人也，逐於魯，而是人不隨也. 今死而婦人為之自殺者二人，若是者必其於長者薄而於婦人厚也. 』故從母言之，是為賢母；從妻言之，是必不免為妒妻. 故其言一也，言者異則人心變矣. 今臣新從秦來而言勿予，則非計也；言予之，恐王以臣為為秦也：故不敢對. 使臣得為大王計，不如予之. 」王曰：「諾. 」
虞卿聞之，入見王曰：「此飾說也，王慎勿予！」樓緩聞之，往見王. 王又以虞卿之言告樓緩. 樓緩對曰：「不然. 虞卿得其一，不得其二. 夫秦趙構難而天下皆說，何也？曰『吾且因彊而乘弱矣』. 今趙兵困於秦，天下之賀戰勝者則必盡在於秦矣. 故不如亟割地為和，以疑天下而慰秦之心. 不然，天下將因秦之（彊）怒，乘趙之獘，瓜分之. 趙且亡，何秦之圖乎？故曰虞卿得其一，不得其二. 願王以此決之，勿復計也. 」
虞卿聞之，往見王曰：「危哉樓子之所以為秦者，是愈疑天下，而何慰秦之心哉？獨不言其示天下弱乎？且臣言勿予者，非固勿予而已也. 秦索六城於王，而王以六城賂齊. 齊，秦之深讎也，得王之六城，并力西擊秦，齊之聽王，不待辭之畢也. 則是王失之於齊而取償於秦也. 而齊、趙之深讎可以報矣，而示天下有能為也. 王以此發聲，兵未窺於境，臣見秦之重賂至趙而反媾於王也. 從秦為媾，韓、魏聞之，必盡重王；重王，必出重寶以先於王. 則是王一舉而結三國之親，而與秦易道也. 」趙王曰：「善. 」則使虞卿東見齊王，與之謀秦. 虞卿未返，秦使者已在趙矣. 樓緩聞之，亡去. 趙於是封虞卿以一城.
居頃之，而魏請為從. 趙孝成王召虞卿謀. 過平原君，平原君曰：「願卿之論從也. 」虞卿入見王. 王曰：「魏請為從. 」對曰：「魏過. 」王曰：「寡人固未之許. 」對曰：「王過. 」王曰：「魏請從，卿曰魏過，寡人未之許，又曰寡人過，然則從終不可乎？」對曰：「臣聞小國之與大國從事也，有利則大國受其福，有敗則小國受其禍. 今魏以小國請其禍，而王以大國辭其福，臣故曰王過，魏亦過. 竊以為從便. 」王曰：「善. 」乃合魏為從.
虞卿既以魏齊之故，不重萬戶侯卿相之印，與魏齊閒行，卒去趙，困於梁. 魏齊已死，不得意，乃著書，上採春秋，下觀近世，曰節義、稱號、揣摩、政謀，凡八篇. 以刺譏國家得失，世傳之曰《虞氏春秋》.
引據
分類:周列傳
春申君
春申君者，楚人也，名歇，姓黃氏. 楚考烈王為令尹，戰國為政，春申君黃歇、平原君趙勝、孟嘗君田文、信陵君魏無忌為「戰國四公子」.
游學博聞，事楚頃襄王. 頃襄王以歇為辯，使於秦. 秦昭王使白起攻韓、魏，敗之於華陽，禽魏將芒卯，韓、魏服而事秦. 秦昭王方令白起與韓、魏共伐楚，未行，而楚使黃歇適至於秦，聞秦之計. 當是之時，秦已前使白起攻楚，取巫、黔中之郡，拔鄢郢，東至竟陵，楚頃襄王東徙治於陳縣. 黃歇見楚懷王之為秦所誘而入朝，遂見欺，留死於秦. 頃襄王，其子也，秦輕之，恐壹舉兵而滅楚.
黃歇聞之，書秦昭王. 秦楚貳強，是秦攻楚，兩敗俱傷，則三晉坐收漁翁之利. 秦楚約盟，可聯合. 昭王稱善，遣消白起. 使贈厚禮至楚，與楚缔盟，互稱友好. 頃襄王遣黃歇與太子熊完至秦，昭王留其十年. 楚頃襄王廿六年，病，秦不欲熊完回楚. 黃歇知秦相范雎和熊完有識，圖說范雎. 雎述黄歇之意.
黃歇計完裝為楚使之伕出關，留守斯城，質子熊完病為藉. 後，黃歇供與秦王，怒，欲令黄歇自縊. 范雎效，熊完立，重用黄歇，讓其回，以示秦親善. 王允之.
是事，太史公如是曰：「黃歇受約歸楚，楚使歇與太子完入質於秦，秦留之數年. 楚頃襄王病，太子不得歸. 而楚太子與秦相應侯善，於是黃歇乃說應侯曰：「相國誠善楚太子乎？」應侯曰：「然. 」歇曰：「今楚王恐不起疾，秦不如歸其太子. 太子得立，其事秦必重而德相國無窮，是親與國而得儲萬乘也. 若不歸，則咸陽一布衣耳；楚更立太子，必不事秦. 夫失與國而絕萬乘之和，非計也. 願相國孰慮之. 」應侯以聞秦王. 秦王曰：「令楚太子之傅先往問楚王之疾，返而後圖之. 」黃歇為楚太子計曰：「秦之留太子也，欲以求利也. 今太子力未能有以利秦也，歇憂之甚. 而陽文君子二人在中，王若卒大命，太子不在，陽文君子必立為後，太子不得奉宗廟矣. 不如亡秦，與使者俱出；臣請止，以死當之. 」楚太子因變衣服為楚使者御以出關，而黃歇守舍，常為謝病. 度太子已遠，秦不能追，歇乃自言秦昭王曰：「楚太子已歸，出遠矣. 歇當死，願賜死. 」昭王大怒，欲聽其自殺也. 應侯曰：「歇為人臣，出身以徇其主，太子立，必用歇，故不如無罪而歸之，以親楚. 」秦因遣黃歇. 」
頑童木柵一一六
頑童MJ116，臺灣樂班也. 陳昱榕、小春、大淵三人.
分類:民國臺灣音樂
夏侯稱
夏侯稱字叔權，博昌愍侯淵三子，自孺子而好合聚童兒，爲之渠帥，戲必爲軍旅戰陣之事，有違者輒嚴以鞭捶，眾莫敢逆. 淵陰奇之，使讀《項羽傳》及兵書，不肯，曰：『能則自爲耳，安能學人？』年十六，淵與之田，見奔虎，稱驅馬逐之，禁之不可，一箭而倒. 名聞曹操，操把其手喜曰：『我得汝矣！』與曹丕爲布衣之交，每讌會，氣陵一坐，辯士不能屈. 世之高名者多從之游. 年十八卒.
據
分類:曹魏列傳
崇則麗恩
崇則麗恩，麼些始祖也. 其事跡見乎《人類遷徙傳》，納西之典也.
按崇則麗恩氏生于開天後，以其諸兄妹亂倫婚姻，污穢天地，而天降洪水以罰，崇則麗恩氏乃憑神助以避之. 其后與天女襯紅褒白氏戀，欲娶而得其父祖老阿普氏之怒. 祖老阿普氏欲欺而殺之，而崇則麗恩氏以智終破，與襯紅褒白氏結連理而與人類. 傳其子有三，藏、麼些、白之始祖也.
分類:神話
納泰
納泰，愛新覺羅氏，一作納欽，清覺羅，滿洲鑲黃旗人. 官至二等侍衛，二等男. 康熙十二年生，包朗阿四世孫，機達席庫之孫，二等男德勒渾之子，一等男穆成格之侄. 授二等侍衛，康熙三十六年襲二等阿思哈尼哈番，即二等男. 雍正三年革爵，同年而卒.
引據
《清史稿·卷一百六十一·表一·皇子世表一》
分類:清列傳
小濱市
小濱市屬日本福井縣也.
地理
北臨若狹灣. 東至三方上中郡若狹町，南伴滋賀縣高島市，西接大飯郡大飯町.
沿革
昭和廿六年，遠敷郡：小濱町、內外海村、松永村、遠敷村、國富村、今富村、口名田村、中名田村合、而爲小濱市. 卅年，倂遠敷郡宮川村、大飯郡加斗村.
它典
分類:中部地方區劃
孟嘗君
孟嘗君名文，姓田氏. 文之父曰靖郭君田嬰. 田嬰者，齊威王少子而齊宣王庶弟也. 田嬰自威王時任職用事，與成侯鄒忌及田忌將而救韓伐魏. 成侯與田忌爭寵，成侯賣田忌. 田忌懼，襲齊之邊邑，不勝，亡走. 會威王卒，宣王立，知成侯賣田忌，乃復召田忌以為將. 宣王二年，田忌與孫臏、田嬰俱伐魏，敗之馬陵，虜魏太子申而殺魏將龐涓. 宣王七年，田嬰使於韓、魏，韓、魏服於齊. 嬰與韓昭侯、魏惠王會齊宣王東阿南，盟而去. 明年，復與梁惠王會甄. 是歲，梁惠王卒. 宣王九年，田嬰相齊. 齊宣王與魏襄王會徐州而相王也. 楚威王聞之，怒田嬰. 明年，楚伐敗齊師於徐州，而使人逐田嬰. 田嬰使張丑說楚威王，威王乃止. 田嬰相齊十一年，宣王卒，湣王即位. 即位三年，而封田嬰於薛.
初，田嬰有子四十餘人. 其賤妾有子名文，文以五月五日生. 嬰告其母曰：「勿舉也. 」其母竊舉生之. 及長，其母因兄弟而見其子文於田嬰. 田嬰怒其母曰：「吾令若去此子，而敢生之，何也？」文頓首，因曰：「君所以不舉五月子者，何故？」嬰曰：「五月子者，長與戶齊，將不利其父母. 」文曰：「人生受命於天乎？將受命於戶邪？」嬰默然. 文曰：「必受命於天，君何憂焉. 必受命於戶，則可高其戶耳，誰能至者！」嬰曰：「子休矣. 」
久之，文承閒問其父嬰曰：「子之子為何？」曰：「為孫. 」「孫之孫為何？」曰：「為玄孫. 」「玄孫之孫為何？」曰：「不能知也. 」文曰：「君用事相齊，至今三王矣，齊不加廣而君私家富累萬金，門下不見一賢者. 文聞將門必有將，相門必有相. 今君後宮蹈綺縠而士不得裋褐，仆妾餘粱肉而士不厭糟糠. 今君又尚厚積餘藏，欲以遺所不知何人，而忘公家之事日損，文竊怪之. 」於是嬰乃禮文，使主家待賓客. 賓客日進，名聲聞於諸侯. 諸侯皆使人請薛公田嬰以文為太子，嬰許之. 嬰卒，謚為靖郭君. 而文果代立於薛，是為孟嘗君.
孟嘗君在薛，招致諸侯賓客及亡人有罪者，皆歸孟嘗君. 孟嘗君舍業厚遇之，以故傾天下之士. 食客數千人，無貴賤一與文等. 孟嘗君待客坐語，而屏風後常有侍史，主記君所與客語，問親戚居處. 客去，孟嘗君已使使存問，獻遺其親戚. 孟嘗君曾待客夜食，有一人蔽火光. 客怒，以飯不等，輟食辭去. 孟嘗君起，自持其飯比之. 客慚，自剄. 士以此多歸孟嘗君. 孟嘗君客無所擇，皆善遇之. 人人各自以為孟嘗君親己.
孟嘗君過趙，趙平原君客之. 趙人聞孟嘗君賢，出觀之，皆笑曰：「始以薛公為魁然也，今視之，乃眇小丈夫耳. 」孟嘗君聞之，怒. 客與俱者下，斫擊殺數百人，遂滅一縣以去.
齊湣王不自得，以其遣孟嘗君. 孟嘗君至，則以為齊相，任政.
孟嘗君怨秦，將以齊為韓、魏攻楚，因與韓、魏攻秦，而借兵食於西周. 蘇代為西周謂曰：「君以齊為韓、魏攻楚九年，取宛、葉以北以彊韓、魏，今復攻秦以益之. 韓、魏南無楚憂，西無秦患，則齊危矣. 韓、魏必輕齊畏秦，臣為君危之. 君不如令敝邑深合於秦，而君無攻，又無借兵食. 君臨函谷而無攻，令敝邑以君之情謂秦昭王曰『薛公必不破秦以彊韓、魏. 其攻秦也，欲王之令楚王割東國以與齊，而秦出楚懷王以為和』. 君令敝邑以此惠秦，秦得無破而以東國自免也，秦必欲之. 楚王得出，必德齊. 齊得東國益彊，而薛世世無患矣. 秦不大弱，而處三晉之西，三晉必重齊. 」薛公曰：「善. 」因令韓、魏賀秦，使三國無攻，而不借兵食於西周矣. 是時，楚懷王入秦，秦留之，故欲必出之. 秦不果出楚懷王.
孟嘗君相齊，其舍人魏子為孟嘗君收邑入，三反而不致一入. 孟嘗君問之，對曰：「有賢者，竊假與之，以故不致入. 」孟嘗君怒而退魏子. 居數年，人或毀孟嘗君於齊湣王曰：「孟嘗君將為亂. 」及田甲劫湣王，湣王意疑孟嘗君，孟嘗君乃奔. 魏子所與粟賢者聞之，乃上書言孟嘗君不作亂，請以身為盟，遂自剄宮門以明孟嘗君. 湣王乃驚，而蹤跡驗問，孟嘗君果無反謀，乃復召孟嘗君. 孟嘗君因謝病，歸老於薛. 湣王許之.
其後，秦亡將呂禮相齊，欲困蘇代. 代乃謂孟嘗君曰：「周最於齊，至厚也，而齊王逐之，而聽親弗相呂禮者，欲取秦也. 齊、秦合，則親弗與呂禮重矣. 有用，齊、秦必輕君. 君不如急北兵，趨趙以和秦、魏，收周最以厚行，且反齊王之信，又禁天下之變. 齊無秦，則天下集齊，親弗必走，則齊王孰與為其國也！」於是孟嘗君從其計，而呂禮嫉害於孟嘗君.
孟嘗君懼，乃遺秦相穰侯魏冉書曰：「吾聞秦欲以呂禮收齊，齊，天下之彊國也，子必輕矣. 齊秦相取以臨三晉，呂禮必并相矣，是子通齊以重呂禮也. 若齊免於天下之兵，其讎子必深矣. 子不如勸秦王伐齊. 齊破，吾請以所得封子. 齊破，秦畏晉之彊，秦必重子以取晉. 晉國敝於齊而畏秦，晉必重子以取秦. 是子破齊以為功，挾晉以為重；是子破齊定封，秦、晉交重子. 若齊不破，呂禮復用，子必大窮. 」於是穰侯言於秦昭王伐齊，而呂禮亡.
初，馮驩聞孟嘗君好客，躡蹻而見之. 孟嘗君曰；「先生遠辱，何以教文也？」馮驩曰：「聞君好士，以貧身歸於君. 」孟嘗君置傳舍十日，孟嘗君問傳舍長曰：「客何所為？」答曰：「馮先生甚貧，猶有一劍耳，又蒯緱. 彈其劍而歌曰『長鋏歸來乎，食無魚』. 」孟嘗君遷之幸舍，食有魚矣. 五日，又問傳舍長. 答曰：「客復彈劍而歌曰『長鋏歸來乎，出無輿』. 」孟嘗君遷之代舍，出入乘輿車矣. 五日，孟嘗君復問傳舍長. 舍長答曰：「先生又嘗彈劍而歌曰『長鋏歸來乎，無以為家』. 」孟嘗君不悅.
居朞年，馮驩無所言. 孟嘗君時相齊，封萬戶於薛. 其食客三千人. 邑入不足以奉客，使人出錢於薛. 歲餘不入，貸錢者多不能與其息，客奉將不給. 孟嘗君憂之，問左右：「何人可使收債於薛者？」傳舍長曰：「代舍客馮公形容狀貌甚辯，長者，無他伎能，宜可令收債. 」孟嘗君乃進馮驩而請之曰：「賓客不知文不肖，幸臨文者三千餘人，邑入不足以奉賓客，故出息錢於薛. 薛歲不入，民頗不與其息. 今客食恐不給，願先生責之. 」馮驩曰；「諾. 」辭行，至薛，召取孟嘗君錢者皆會，得息錢十萬. 乃多釀酒，買肥牛，召諸取錢者，能與息者皆來，不能與息者亦來，皆持取錢之券書合之. 齊為會，日殺牛置酒. 酒酣，乃持券如前合之，能與息者，與為期；貧不能與息者，取其券而燒之. 曰：「孟嘗君所以貸錢者，為民之無者以為本業也；所以求息者，為無以奉客也. 今富給者以要期，貧窮者燔券書以捐之. 諸君彊飲食. 有君如此，豈可負哉！」坐者皆起，再拜.
孟嘗君聞馮驩燒券書，怒而使使召驩. 驩至，孟嘗君曰：「文食客三千人，故貸錢於薛. 文奉邑少，而民尚多不以時與其息，客食恐不足，故請先生收責之. 聞先生得錢，即以多具牛酒而燒券書，何？」馮驩曰：「然. 不多具牛酒即不能畢會，無以知其有餘不足. 有餘者，為要期. 不足者，雖守而責之十年，息愈多，急，即以逃亡自捐之. 若急，終無以償，上則為君好利不愛士民，下則有離上抵負之名，非所以厲士民彰君聲也. 焚無用虛債之券，捐不可得之虛計，令薛民親君而彰君之善聲也，君有何疑焉！」孟嘗君乃拊手而謝之.
齊王惑於秦、楚之毀，以為孟嘗君名高其主而擅齊國之權，遂廢孟嘗君. 諸客見孟嘗君廢，皆去. 馮驩曰：「借臣車一乘，可以入秦者，必令君重於國而奉邑益廣，可乎？」孟嘗君乃約車幣而遣之. 馮驩乃西說秦王曰：「天下之游士馮軾結靷西入秦者，無不欲彊秦而弱齊；馮軾結靷東入齊者，無不欲彊齊而弱秦. 此雄雌之國也，勢不兩立為雄，雄者得天下矣. 」秦王跽而問之曰：「何以使秦無為雌而可？」馮驩曰：「王亦知齊之廢孟嘗君乎？」秦王曰：「聞之. 」馮驩曰：「使齊重於天下者，孟嘗君也. 今齊王以毀廢之，其心怨，必背齊；背齊入秦，則齊國之情，人事之誠，盡委之秦，齊地可得也，豈直為雄也！君急使使載幣陰迎孟嘗君，不可失時也. 如有齊覺悟，復用孟嘗君，則雌雄之所在未可知也. 」秦王大悅，乃遣車十乘黃金百鎰以迎孟嘗君. 馮驩辭以先行，至齊，說齊王曰：「天下之游士馮軾結靷東入齊者，無不欲彊齊而弱秦者；馮軾結靷西入秦者，無不欲彊秦而弱齊者. 夫秦齊雄雌之國，秦彊則齊弱矣，此勢不兩雄. 今臣竊聞秦遣使車十乘載黃金百鎰以迎孟嘗君. 孟嘗君不西則已，西入相秦則天下歸之，秦為雄而齊為雌，雌則臨淄、即墨危矣. 王何不先秦使之未到，復孟嘗君，而益與之邑以謝之？孟嘗君必喜而受之. 秦雖彊國，豈可以請人相而迎之哉！折秦之謀，而絕其霸彊之略. 」齊王曰：「善. 」乃使人至境候秦使. 秦使車適入齊境，使還馳告之，王召孟嘗君而復其相位，而與其故邑之地，又益以千戶. 秦之使者聞孟嘗君復相齊，還車而去矣.
自齊王毀廢孟嘗君，諸客皆去. 後召而復之，馮驩迎之. 未到，孟嘗君太息嘆曰：「文常好客，遇客無所敢失，食客三千有餘人，先生所知也. 客見文一日廢，皆背文而去，莫顧文者. 今賴先生得復其位，客亦有何面目復見文乎？如復見文者，必唾其面而大辱之. 」馮驩結轡下拜. 孟嘗君下車接之，曰：「先生為客謝乎？」馮驩曰：「非為客謝也，為君之言失. 夫物有必至，事有固然，君知之乎？」孟嘗君曰：「愚不知所謂也. 」曰：「生者必有死，物之必至也；富貴多士，貧賤寡友，事之固然也. 君獨不見夫（朝）趣市［朝］者乎？明旦，側肩爭門而入；日暮之後，過市朝者掉臂而不顧. 非好朝而惡暮，所期物忘其中. 今君失位，賓客皆去，不足以怨士而徒絕賓客之路. 願君遇客如故. 」孟嘗君再拜曰：「敬從命矣. 聞先生之言，敢不奉教焉. 」
引據
分類:周列傳
郭子章
郭文定公子章，字相奎，號青螺，別號蠙衣生，明江西泰和人，嘉靖二十一年十二月廿五生.
隆慶五年，登辛未科第三甲第二十四名進士，歷建寧府推官、潮州知府、四川督學、浙江參政、山西按察使、湖廣福建布政使.
時播州宣慰史楊應龍恃功驕蹇不法，糾苗倡亂，蜀、黔、楚三省望風摧陷. 帝遂起子章為副都御史，巡撫貴州，兼理湖北、川東地方軍務. 又賜上方劍，與總督李化龍舉劉鋌為提督，屢出奇制勝.
是時餉絀丕繼，黔亂無民可派，借楚蜀閩餉銀四百萬兩、漕糧三十萬石，皆子章經畫. 又貴州宣尉司水西安氏與楊酋世姻，聲勢依倚，桀驁不馴，眾皆疑安氏為助，欲併剿之，子章獨撫慰安氏，使為朝廷用，假道助兵. 翌年，平播軍破土、月二城，圍海龍囤克之，應龍闔室自焚. 廷臣疏子章為總督，而上仍用為巡撫，謂必得子章而安酋始無患也.
貴陽兵後大荒，疏請湖廣長、衡、郴等府州縣，濟貴州餉糧七萬八千餘兩，以賑民生. 又楊氏餘黨有皮林；遵義有吳洪；平越有路苗，皆為子章所平. 撫黔十年，政績卓異，時譽「黔中名宦之冠」.
萬曆三十五年，歸籍養親. 四十年，前後敘功，加太子少保兵部尚書銜，子襲錦衣衛.
四十六年六月十七卒，年七十六，謚文定，葬故里冠朝井坑.
子章文武兼資，於政、兵、經、史、醫皆有建樹焉. 又才本天授，於書無所不讀，尤精《易》，嘗與王時槐、胡直、鄒元標講學青原白鷺之間，主於倡明正學. 宦蹟所至，隨地著書，幾於汗牛. 茲錄其著述如下：《粵》《蜀》《晉》《楚》《家》《黔》《閩》《閩藩》《留》《浙》《養》《苫》《傳》諸草百四十卷，《潮中雜記》十二卷、《黔中平播始末》二卷、《黔中止榷記》一卷、《西南三征記》一卷、《聖旨日記》五卷、《黔中奏議》二十卷、《撫黔公移》四卷、《易解》十四卷、《四書頗解》二十一卷、《書釋彙編》十卷、《豫章雜記》八卷、《枝幹釋》五卷、《札記》一卷、《馬記》一卷、《豫章書》百二十二卷、《黔記》六十卷、《黔小誌》一卷 、《四賢朝語》、《豫章詩話》六卷、《豫章詩話續》十二卷、《官釋》十卷、《阿育王山誌》、《聖門人物誌》、《興國縣四賢傳》、《鄉賢傳補》、《郡縣釋名》十六卷、《瓜儀誌》、《校定天玉經七注》七卷、《泉史》、《黔類》十八卷、《吉志補》二十卷、《詩傳書例》四卷、《古今郡國名類》三卷 、《豫章古今記》、《注豫章古今記》一卷、《廣豫章災祥記》六卷、《諺》《謠》《諧》《隱》《譏》《托》六語三十卷、《管蔡記》若干卷、《博集稀痘方》若干卷.
薛定諤之貓
薛定諤之貓，想像實驗也，乃奧地利格致家薛定諤所言. 謂有貓入甕中，兼置放射原子、毒物，若原子衰變則毒溢，貓當斃矣. 然非啟甕，則貓之生死也無以知. 曰方生方死，悖於常甚.
薛氏作此本欲駁哥本哈根詮釋，後竟爲其用.
昌黎豆盧氏
昌黎豆盧氏，本鮮卑慕容部. 後燕北地王精之後也. 或云慕容超之裔. 其姓之由來，《新唐書》作歸義之說，攷其族人墓誌，云後魏賜姓. 諸說差池，未詳其故. 然豆盧之祖，蓋慕容無誤. 唐世一人入相，五代一人入相. 豆盧欽望、豆盧革也.
蘇打綠
蘇打綠，臺灣樂隊也. 立於民國九十年，吳青峰、謝馨儀、史俊威、何景揚、劉家凱、龔鈺祺六人.
分類:民國臺灣音樂 分類:中國福布斯名人
八大山人
有框|右|八大山人 八大山人姓朱名耷，字雪個. 寧獻王權裔孫. 寧藩支脈石城恭靖王奠堵之後. 明亡，自號八大山人. 為僧奉新山中. 有法名. 嘗受臨川知縣邀會. 或一日，溘然瘋癲，走南昌. 跣足通衢，市人哂之，不知耷為明室. 山人特善畫，凡置酒來之者，山人飲畢揮毫，久之不倦. 或有與之酒者，山人持酒大笑，已而涕淚雨下. 其畫皆為傳世重寶矣.
引據
分類:明列傳 分類:寧獻王世家
福克蘭群島
福克蘭群島，在南大西洋，屬英國，首府斯坦利港. 方萬兩千一百七十三公里，口三千有六十. 因地近阿根廷，阿國屢欲併之，並稱曰馬爾維納斯群島. 又嘗揮軍至，英水師不遠千里，終敗阿師.
封德彝
封倫，字德彝，以字顯，觀州蓚人. 祖隆，北齊太子太保. 倫年方少，舅盧思道曰：「是兒識略過人，當自致卿相. 」隋開皇末，江南亂，內史令楊素討之，署倫行軍記室. 泊海上，素召計事，倫墜水，免，易衣以見，訖不言. 久乃素知，問故，謝曰：「私事也，所不敢白. 」素異其為，以從妹妻之. 素營仁壽宮，表為土工監，規構鴻侈. 宮成，文帝怒曰：「素殫百姓力，為吾掊怨天下. 」素大懼. 倫曰：「毋恐，皇后至，自當免. 」明日，帝果勞素曰：「公知吾夫婦老，無以自娛樂，而盛飾此宮邪？」因大悅. 素退問：「何料而知？」倫曰：「上節儉，故始見必怒. 然雅聽後言. 後，婦人，惟侈麗是好. 後悅，則帝安矣. 」素曰：「吾不及也. 」素負才勢，多所淩藉，惟於倫降禮賞接，或與論天下事，袞袞不倦，每撫其床曰：「封郎終當據此. 」薦之帝，擢內史舍人.
虞世基得幸煬帝，然不悉吏事，處可失宜. 倫陰為裁畫，內以諂承主意，百官章奏若忤旨，則寢不聞；外以峻文繩天下，有功當賞，輒抑不行. 由是世基之寵日隆，而隋政日壞矣. 宇文化及亂，持帝出宮，使倫數帝罪，帝曰：「卿，士人，何至是！」倫羞縮去. 化及署為內史令，從至聊城，知化及敗，及結士及，得出護餉道. 化及死，遂與士及來降. 高祖知其諧附逆党，方切讓，使就舍. 倫以秘策幹帝，帝悅，更拜內史舍人. 遷侍郎兼內史令.
秦王討王世充，命倫參謀軍事. 時兵久不決，帝欲班師，王遣倫西見帝曰：「賊地雖多，羈縻不相使，所用命者洛陽爾，計窮力屈，死在旦暮. 今解而西，則賊勢磐結，後難以圖. 」帝納之. 賊平，帝謂侍臣曰：「始議東討，時多沮解者，唯秦王謂必克，倫贊其行，雖張華葉策晉武，亦何以加於是！」封平原縣公，判天策府司馬. 初，竇建德援洛，王將趣虎牢，倫與蕭瑀諫不可，至是入賀. 王笑曰：「不用公言，今日幸而捷，豈智者千慮或有失乎？」倫謝素不及. 頃之，突厥寇太原，且遣使和親. 帝問計，群臣咸請許之可紓戰. 倫曰：「不然. 彼有輕中國心，謂我不能戰，若乘其怠擊之，勢必勝，勝而後和，威德兩全. 今雖不戰，後必復來. 臣以為擊之便. 」詔可. 尋檢校吏部尚書，進封趙國公，徙密國.
倫資險佞內狹，數刺人主意，陰導而陽合之. 外謹順，居處衣服陋素，而交宮府，賄贈狼藉. 然善矯飾，居之自如，人莫能探其膺肺. 建成、元吉之亂，數進忠策，太宗以為誠，橫賜累萬. 又密言于高祖曰：「秦王恃功，頡頏太子下，若不早立，則亟圖之. 」情白太子曰：「為四海不顧其親，乞羹者謂何？」及高祖議廢立，倫固諫止. 當時語秘無知者，卒後，事浸聞. 十七年，治書侍御史唐臨追劾奸狀，帝下其議百官. 民部尚書唐儉等議：「倫寵極生前，而罪暴身後，所曆官不可盡奪，請還贈改諡，以懲憸壬. 」有詔奪司空，削食封，改諡為繆. 子言道，尚淮南長公主，官至宋州刺史.
分類:唐列傳
裴垍
裴垍字弘中. 河東聞喜人也. 系出河東裴氏東眷裴. 唐憲宗元和朝宰相. 父昱，高陵令. 弱冠，舉進士. 元和初入爲翰林學士. 遷中書舍人. 趙郡李吉甫入相，問朝中可用者於垍，垍以三十人姓名對，吉甫遂從而用之. 元和三年秋，以中書侍郎同平章，入相. 令天下留州、送使物依省估. 四年，加集賢院大學士，監修國史. 五年，以疾罷相，領兵部尚書. 六年，病卒. 垍明於用人，爲翰林學士時，舉李絳、崔群. 既入相，舉韋貫之、裴度、李夷簡、薛存誠. 垍性至公，人不敢以私事洽之. 在其位時，舉直錯枉，時論以垍爲賢相.
薛濤
縮圖|薛濤像 薛濤，字洪度，又字宏度，唐長安才女也. 工詩文.
因父薛鄖仕於成都，亦往之. 濤八九歲知音律，其父一日坐庭中，指井梧示之曰：「庭除一古桐，聳干入蕓中」，令濤續之，即應聲曰：「枝迎南北鳥，葉送往來風」. 父楸然久之. 濤未及笄，父亡，迫為樂妓.
貞元年間，西川節度使韋皋甚憐之，招其至帥府赴宴賦詩. 一日，皋授之「校書」一職，上未允之. 然校書之名世人皆知也，後世亦以薛校書稱之.
濤遇元稹於梓州，稹憐之. 然無果矣.
遲暮時，制箋為生，孤獨而亡.
中華人民共和國制治各族方略
中華人民共和國制治各族方略，所以協和各族，鞏固統治. 而漢否異同，略舉如下︰
異議日盛於民間，或戲言「一等洋人二等官，三等少民四等漢」.
前廿四年
合黃帝紀元二六七四年，孔子五二八年，皇紀六三七年，檀君紀元二三一〇年，佛曆五二一年，歲次丁酉，肖雞.
年號紀年
漢：陽朔元年
生
漢侍中蔡茂生.
卒
漢廣陽王劉舜薨.
分類:前二〇年代 二
林尚義
年十七，入香港甲組足球隊東方，司職中堅. 復轉投傑志，嘗冠聯賽、銀牌. 年二十五，隨中華民國足球隊出戰亞運，奪冠而還. 越明年，隨民國隊出戰羅馬奧運. 時香港足球，未設專職，球員兼職者眾. 尚義亦然，嘗兼任球評家、體育教師等. 年三十九，效力流浪，冠聯賽、銀牌，隨即掛靴，轉職電臺評球. 嗣後，輾轉於香港電台、商業電台、亞洲電視、無綫電視間，尤以無綫電視之職名世. 蓋其評述生動，詼諧動容，精闢獨到，故深入民心，得阿叔尊稱.
一九八二年，得國際足協世界教練文憑. 一九九五年始，偶職演員，所涉電影凡九十部. 二零零五年，妻劉氏卒，傷心欲絕，遂告老去任，不再評球. 二零零九年四月二十三日，猝於家，卒，年七十五.
飛兒樂隊
飛兒樂隊，臺灣樂隊也. 立於民國九十三年四月廿三日，陳建寧、黃漢青、韓睿三人.
林尚義
尚義一生，敬業樂業. 為球員則冠球場、為教師則育英才、為球評則感人心、為演員則趣大眾，殆無止息. 而於足球之事，未嘗不盡心竭力，確一代宗師也.
分類:英屬香港列傳 分類:足球列傳
公曆十一月十一日
十一月十一日者，公曆之三百十五日也（閏年之三百十六日），距歲暮餘五十日.
金楚糕
縮圖|金楚糕 金楚糕，甜食，產於沖繩. 以豚脂、砂糖雜於小麥粉，烙之，遂成.
至所從來，諸說並存. 中國南部有同類者，名曰桃酥. 以豬油、砂糖雜於小麥粉，蒸之，若加須底羅然. 乃有自華之說. 或云琉球氣候相適，食材相宜，遂獨創之. 此琉球獨創之說. 或云此葡萄牙東漸之物也，蓋自絲路而来. 今金楚糕亦沖繩之揭.
又散見珍楚糕之名.
魔幻力量
魔幻力量，臺灣樂隊也. 立於民國九十三年十二月廿九日.
分類:民國臺灣音樂
絲魚川市
絲魚川市屬日本新潟縣也.
地理
北臨日本海. 東至上越市、妙高市，南伴長野縣北安曇郡小谷村、同縣同郡白馬村，西接富山縣下新川郡朝日町.
沿革
平成十七年，絲魚川市、西頸城郡：能生町、青海町合，而爲絲魚川市. 而西頸城郡廢.
它典
分類:中部地方區劃
內湖區
內湖區，居臺北市之東北，境內多山，小盆地遍布，臺語稱山坳為湖，故義乃內部盆地. 內湖北接士林，東鄰汐止，西界松山、中山，南連南港. 其內湖科技園區，大樓林立，工商發達.
前廿五年
合黃帝紀元二六七三年，孔子五二七年，皇紀六三六年，檀君紀元二三〇九年，佛曆五二〇年，歲次丙申，肖猴.
年號紀年
漢：河平四年
瀋陽市
瀋陽市，遼寧省會. 古稱盛京、奉天. 處渾河之陽. 渾河者，古瀋水也，故稱瀋陽. 今轄九區一市三縣，方萬三千平方公里，口七百一十九萬餘. 其市區，方約三千五百平方公里，而常居者逾八百萬.
前廿五年
卒
六月二十九，漢楚王劉囂薨.
瀋陽市
史
秦王政十八年，設侯城. 明天啟五年，後金努爾哈赤遷都於此，乃營宮室於城中. 崇禎七年，更名謀克敦，漢言盛京也. 崇禎九年，皇太極易國號清. 故得「一朝發祥地，兩代帝王城」之稱.
它典
分類:遼寧省區劃
幫母
幫母（中古拼音：pang），中古漢音聲母也，脣音，隸幫組，全清. 後接韻母，無分開合，四等皆可接. 下有四等例字.
切韻脣音僅幫組，三十六字母脣音有輕重二脣，蓋重脣轉輕脣也. 轉輕脣，曰非母. 重脣轉輕脣，有演化式：p+i, y+a, o, u = f. 幫組遇三等a, o, u，轉輕脣.
擬音
大多漢音、對音、域外方音，幫母讀/p/，故擬/p/.
反切上字
《廣韻》中反切上字二十四字
古今音變
切韻脣音僅幫組，宋有三十六字母，脣分輕重，有幫、非二組，現代漢語大抵承自三十六字母.
重脣者，即幫母，今音仍作幫母，而派入陰聲調，如吳拼作p，普拼作b，粵音作/p/，派入粵調/˥、˧˥、˧/. 輕脣者，即非母，今音仍作非母，而派入陰聲調，如吳拼作f，普拼作f，粵音作/f/，派入粵調/˥、˧˥、˧/.
幫母轉非母，大抵規律，唯「不」除外，以其常用故，不轉輕脣. 諸漢語分文白讀，非母字白讀可殘重脣，如甫字粵音白讀/pʰou˧˥/，放字客音pioŋ.
無論吳、漢、幫、非，皆作は行，促音轉ぱ行. 如日本，舒音作にほん，促音作にっぽん.
韓語無輕脣，幫母皆重脣，而間有鬆音，如方讀방，風讀풍.
幫母作濁，爲b，如波讀ba；非母仍非，爲ph，如非讀phi；重紐四等字轉t，如比讀tỷ.
（一欄南語）
夏侯威
威為兗州刺史，年四十九，十二月上旬得疾，念朱建平之言，自分必死，豫作遺令及送喪之備，咸使素辦. 至下旬轉差，垂以平復. 三十日日昃，請紀綱大吏設酒，曰：「吾所苦漸平，明日雞鳴，年便五十，建平之戒，眞必過矣. 」威罷客之後，合瞑疾動，夜半遂卒.
據
分類:曹魏列傳
崔昭緯
崔昭緯字蘊曜，清河東武城人也. 唐昭宗時宰相. 系出清河崔氏南祖烏水房. 僖宗中和二年狀元. 歷中書舍人、翰林學士. 大順元年以戶部侍郎同平章事，入相. 昭緯外結藩鎮以自重，內托宦官以專擅. 力舉宗人崔胤，召李茂貞、王行瑜犯長安，害朝臣韋昭度等. 昭宗深惡之. 乾寧二年十月，王行瑜受誅. 昭緯亦罷相. 授右僕射. 別謀結朱全忠以圖自保，貶梧州司馬. 賜自盡. 卒於荊南.
夏侯霸
漢車騎將軍夏侯霸字仲權，博昌愍侯淵次子，淵至漢中戰蜀歿，故霸常切齒，欲有報蜀意. 黄初中爲偏將軍. 子午之役，霸召爲前鋒，進至興勢圍，安營在曲谷中. 蜀人望知其是霸也，指下兵攻之. 霸手戰鹿角間，賴救至，然後解. 後爲右將軍，屯隴西，其養士和戎，并得其歡心. 至正始中，代夏侯儒爲征蜀護軍，統屬征西. 時征西將軍夏侯玄，於霸爲從子，而玄於曹爽爲外弟，素為爽所厚. 及晉宣帝誅爽，遂召玄，玄來東. 霸聞曹爽被誅而玄又徵，以爲祸必轉相及，心既内恐；又霸先與雍州刺史郭淮不和，而淮代玄爲征西，霸尤不安，故遂奔蜀. 南趣陰平而失道，入窮谷中，糧盡，殺馬步行，足破，臥巖石下，使人求道，未知何之. 蜀聞之，乃使人迎霸. 魏以淵舊勳赦霸子，徙樂浪郡.
霸任車騎將軍，謂張嶷曰：「雖與足下疏闊，然託心如舊，宜明此意. 」嶷答曰：「僕未知子，子未知我，大道在彼，何云託心乎！原三年之後徐陳斯言. 」，後霸卒於景耀，史佚其諡載.
考
分類:蜀漢列傳
和珅
和珅，字致齋，鈕祜祿氏，滿族正紅旗人也. 乾隆十五年五月二十八日生. 少失孤. 庶母欲逐之，家奴劉全護之得免. 貧無藉，為文生員. 然公好學，通滿、漢、蒙、藏之文. 直隸總督馮英廉奇之，妻以孫女.
乾隆三十四年，襲三等輕車都尉職. 三十七年補授三等侍衛，改黏桿處侍衛. 四十年升乾清門侍衛，兼授正藍旗滿洲副都統. 四十一年，又授戶部侍郎.
四十五年，奉天府尹海寧上奏大學士兼雲貴總督李侍堯貪污之事. 高宗命和珅查之. 和珅至，鞫其僕，得侍堯貪污之狀. 回京，擢戶部尚書、議政大臣，授御前大臣兼都統. 賜子豐紳殷德為和孝公主額駙. 又授領侍衛內大臣，充四庫全書館正總裁，兼理藩院尚書事.
四十六年，甘肅蘇四十三作亂，和珅為欽差大臣往平之. 五十七年，兼翰林院掌院學士.
高宗甚寵任和珅. 和珅遂專權弄事，不附己者皆除之. 嘉慶元年，高宗遜位仁宗. 和珅與仁宗有隙，然上皇攝政，不欲遽發，仍優容之.
四年，上皇崩. 給事中王念孫首劾和珅不法狀，仁宗鞫之. 正月十八日，賜死府中. 子豐紳殷德流烏里雅蘇臺.
廿二史攷異
《廿二史攷異》，清|清代錢大昕撰. 百卷，附三史拾遺五卷、諸史拾遺五卷.
辨名
表記繁多，廿二史攷異、廿二史考異、二十二史攷異、二十二史考異皆有之.
成書
錢大昕少年专心史學，四十歲始撰《攷異》，歲有增益，卷帙滋多. 至五十五歲，編定百卷. 嘉庆二年（1797年）全書刻成. 《二十二史攷異》熟考以二十二部正史，條貫備定，尤以《元史》費力極多. 二十四史中，《攷異》僅缺《舊五代史》和《明史》. 《攷異》與趙翼《廿二史劄記》、王鳴盛《十七史商榷》並稱清代三大史學名著.
評論
梁啟超謂此書所成就，堪比王引之《經義述聞》. 林理炯稱《攷異》，以爲錢大昕一生精力所注. 周振鶴比讎錢大昕、趙翼、王鳴盛輩，謂其學術有龍、虎、狗之別. 錢大昕《廿二史考异》「點石成金」，趙翼《廿二史劄記》「披沙瀝金」，王鳴盛《十七史商榷》則臉上貼金之濫竽. 吳紹烈以《攷異》與《宋史》互校，指錢氏之過.
津島之宮驛
津島之宮驛，扶桑四國旅客鐵道之驛也，處乎香川縣三豐市三野町大見.
分類:日本鐵道驛
廿二史箚記
《廿二史箚記》，清趙翼著，三十六卷，補遺一卷. 每卷以類相從，並各立標題，計約六百九題. 乾隆六十年三月出版. 其書研究歷代正史. 凡正史之編撰，悉考據之，若編撰前後事、時日、史料所自真偽云者. 又詳考體例，若異同優劣云. 兼論政事、制度、人物之優劣臧否. 至《舊唐書》《舊五代史》，雖時未明定正史，亦涉及之. 故名為二十二史，實涉二十四史. 錢大昕《二十二史考異》、趙翼《二十二史劄記》、王鳴盛《十七史商榷》，並稱清代三大史學名著.
書名亦作二十二史劄記.
評論
梁啟超評云：「用歸納法比較研究，以觀盛衰治亂之原. 」李慈銘曰：「其書以議論為主，……蓋不以考核見長. 」 周振鶴比讎錢大昕、趙翼、王鳴盛輩，謂其學術有龍、虎、狗之別. 錢大昕《廿二史考异》「點石成金」，趙翼《廿二史劄記》「披沙瀝金」，王鳴盛《十七史商榷》則臉上貼金之濫竽.
辯真偽
李慈銘《越縵堂日記》再謂此書所從來，云非赵翼自作，而購自宿儒之子. 而杜維運《趙翼傳》詳辯之.
引據
分類:史書
皇甫湜
皇甫湜字持正. 睦州新安人. 元和元年進士. 授陸渾尉. 三年，與牛僧孺、李宗閔等對策，言時政辭甚切，弘農楊於陵升之上策，登賢良方正科. 爲權貴所不容，謫吉州廬陵. 寶曆中，事李逢吉爲襄陽從事. 累遷工部郎中. 大和中，出官東都. 與白居易善. 東都留守裴度辟爲判官. 裴度修福先寺，欲請白居易爲文. 湜怒，自謂能文，度謝而從之. 飲酒一斗，揮筆而就. 度厚贈之，湜又怒，謂酬過薄. 度笑謂之不羈之才. 湜嘗師事韓愈，其文風奇絕，或謂之不善詩. 有集三卷，佚. 宋人輯其文爲六卷. 今存.
華氏四百五十一度
《華氏四百五十一度》，美國小說，雷·布萊伯利作，屬反烏托邦之部. 西元一九五三年出版.
所敘，方來世界嚴禁書籍，雖覽之存之不可. 時有救火吏，曾不防虞，其職維焚書. 書中蒙塔格氏，名蓋，即救火吏也. 華氏四百五十一度，即攝氏二百三十三度，書中所記紙之燃點. 分類:美國小說
菽乳
菽乳 ，一曰豆腐，素食也. 盛於亞洲.
辨名
又名素君、菽腐、黎祁、小宰羊、淮南術、淮南佳品等.
濫觴
其源不攷，或傳西漢淮南王劉安所創. 蓋安好老莊仙術，常鳩道煉丹，偶以石膏入豆汁，乃凝爲豆腐矣. 或者曰，古來華夏，牸牛不畜於邦國，必無凝乳之術焉，則此術蓋習自蒙古種落，抑天竺釋僧也. 眾說孰信，皆未可知矣.
各地
豆腐不特華人食之，亦播乎東鄰.
奈良之世，大東慕華，僧眾渡唐，乃攜豆腐之法歸日本. 紺髮養生皆賴焉. 江戶初，幕府禁之，惟給貴冑，農人不可私製而食之. 雖作威者，必待節日慶典也，其珍貴如此. 至江戶中，已爲舊時堂燕矣. 雖然，惟盛於王畿大邑也：曰京都、曰江戶、曰大阪.
高麗之末，蒙元馭華，於是道學東傳，豆腐繼踵，而至東國. 於此之世，其名頻見載籍. 李穡《牧隱集》有詩曰:「大舍求豆腐來餉」，蓋其始見於文獻也.
種類
豆腐有軟硬之別，南豆腐滑淖，北豆腐堅緊. 此二者不分伯仲，風味各殊，皆有所宜入之膏饌也.
引據
[[Category:食]]
圓明園
縮圖|圓明園 圓明園，清皇家園林，在北京西郊. 康熙朝建之，乾隆時增築，宏麗聞名中外，西人稱為「夏宮」. 凡冬，皇帝居此理政. 夏則往避暑山莊. 其園有三，一為長春園、次綺春園、次圓明園. 長春園西洋樓又別有淑稱，云東方凡爾賽宮. 咸豐十年秋，英法聯軍破京師，入園劫掠珍寶，縱火焚燒，殿宇盡燬.
史
雍正二年，設圓明園護軍營，置八旗營總八人，副護軍參領十有六人，署副參領三十有二人，護軍校八十人. 雍正十年增三十三人.
乾隆十六年，置隨印協理事務營總各官.
乾隆二十五年十月初六，嘉慶帝降誕於圓明園. 初諱永琰.
道光十一年六月初九，咸豐帝降誕於圓明園澄靜齋.
咸豐二年五月初九，清孝欽顯皇后送入圓明園，號懿貴人.
咸豐十年，英法聯軍破京師，劫燬圓明園，又定割地賠款之約. 王闓運有《圓明園詞》，紀燬園其事.
同治間，同治帝議修圓明園，奉兩太后居之，事未行.
光緒三十年，裁吏役數人.
民國四年，蘭亭八柱碑、遠瀛觀石欄杆、「青蓮朵」等太湖石，移北京市中山公園.
民國十七年，拆大水法遺址，以其石料修綏遠陣亡將士碑.
西元一九五〇年代，固議建北京植物園於其間，為周恩來所阻. 唯六〇年代，其地多改為田，人口聚集，殘城、地基盡拆，尤以一九七五年後，破壞甚鉅.
據
分類:康熙書 分類:宮室 分類:北京市
公曆十一月十二日
十一月十二日者，公曆之三百十六日也（閏年之三百十七日），距歲暮餘卌九日.
夏侯榮
夏侯榮字幼權，博昌愍侯淵五子. 幼聰惠，七歲能屬文，誦書日千言，經目輒識之. 曹丕聞而請焉. 賓客百餘人，人一奏刺，悉書其鄉邑名氏，世所謂爵里刺也，客示之，一寓目，使之遍談，不謬一人. 丕深奇之. 建安廿四年，漢中之敗，父淵歿，榮年十三，左右提之走，不肯，曰：『君親在難，焉所逃死！』乃奮劍而戰，遂沒陣.
海芝浦驛
海芝浦驛，扶桑東日本旅客鐵道之驛也，處乎神奈川縣橫濱市鶴見區末廣町二丁目.
分類:日本鐵道驛
柳敏
柳敏字白澤，河東解人也. 系出河東柳氏. 晉太常柳純之裔. 父懿，後魏車騎將軍，汾州刺史. 敏起員外散騎侍郎. 累遷河東郡丞. 宇文泰愛之，令接四方賓客. 與蘇綽草新制. 遷禮部郎中，封武城縣子，加帥都督，領本鄉兵，進大都督. 從尉遲迥伐蜀，為行軍司馬，主軍略. 周既克蜀，進驃騎大將軍、開府儀同三司，加侍中，遷尚書，賜姓宇文氏. 孝閔帝朝，嘗司禮部之政. 進公爵. 武帝朝，封武德郡公. 其後以疾不能理事. 武帝、宣帝并親往問疾. 隋開皇元年，進上大將軍、太子太保. 卒. 贈五州諸軍事、晉州刺史. 子昂、務.
林森浩投毒案
林森浩投毒案者，復旦楓林校區之案也. 其主犯林森浩者，潮州人，復旦大學醫學院研究生也. 與四川人黃洋同居一室，因瑣事生怨，遂於二〇一三年三月竊劇毒物N-二甲亞硝胺於實驗室，陰投舍飲水機內. 黃洋取水飲，遂純毒發，醫者莫知所以，病革. 林佯為探病，猶隱而不言，黃洋死而不知其所. 或有路人告黃洋師兄，或毒殺也，訴至有司. 案之，林為始作俑者，遂東窗事發. 彼時，清華朱令案未破，復旦案既發，輿論汹湧、民情激憤，黎元共誅. 一審以故意殺人罪獲死刑. 林不服，上訴. 法院不從，蓋以醫學生知其藥毒之劇也. 二〇一五年十二月十一日，林氏伏誅. 分類:中華人民共和國紀事
一八四四年
一八四四年，繼一八四三年，下一八四五年.
合，清道光二十四年；越南紹治四年；日本天保十五年、弘化元年，歲次甲辰，肖龍.
全國瞬時警報系統
縮圖|日本國全國瞬時警報系統放送民間 日本市町村內，自有同報系防災行政無線及有線放送電話. 復加通信衛星，悉利用之，以瞬時警報，居民用是當機而措置，是爲全國瞬時警報系統. 西元二〇〇四年，總務省消防廳始設之. 既實驗而臻善，以七年二月九日，施行一部鄉邑.
分類:日本制度
妙高市
妙高市屬日本新潟縣也.
地理
東至柏崎市、十日町市，南伴長野縣飯山市、同縣上水內郡信濃町、同縣長野市，西接長野縣北安曇郡小谷村、絲魚川市.
沿革
昭和廿九年，中頸城郡：新井町、矢代村、斐太村、鳥坂村、泉村、平丸村、水上村、上鄕村、和田村之一部合，而爲新井市. 卅年，倂中頸城郡和田村一部、原通村之一部. 卅一年，倂中頸城郡水原村之一部.
平成十七年，倂中頸城郡：妙高高原町、中頸城郡：妙高村. 改新井市號妙高市. 而中頸城郡廢.
它典
分類:中部地方區劃
藥家鑫案
藥家鑫案，事在二零一零年十月二十日，有西安人名藥家鑫者，蓋西安音樂學院學生. 駕車夜急行，有婦閃避不及，為所傷，僕於道中，氣息尚存，鑫恐授人以柄，邪遂起，欲死之. 鑫返車取刃，立於婦身. 刃至八，方卒. 鑫竊走，以為不知. 鑫恐慌，乘騎速更甚，又至二人傷. 民怒合力擒之，交官府，案始發. 民情激憤，黎元共誅. 二零一一年六月七日，藥氏伏誅. 時有研律者，以為罪不致誅，多引市論.
分類:中華人民共和國紀事
前廿六年
合黃帝紀元二六七二年，孔子五二六年，皇紀六三五年，檀君紀元二三〇八年，佛曆五一九年，歲次乙未，肖羊.
年號紀年
漢：河平三年
卒
大秦人伽盧斯卒.
分類:前二〇年代 二
大義覺迷錄
《大義覺迷錄》，錄曾靜案上諭、曾靜口供及其《歸仁錄》，清雍正帝親頒全國. 所述，曾靜自反雍正至擁戴之，其事端前後，即所謂「大義覺迷」. 乾隆即位，謂此書實虛真偽，遽禁絕之.
夏侯惠
魏樂安太守夏侯惠字稚權，博昌愍侯淵六子，幼以才學見稱，善屬奏議. 歷散騎黄門侍郎，與鐘毓數有辯駮，事多見從. 遷燕相、樂安太守. 年三十七卒.
據
分類:曹魏列傳
大日驛
大日驛，扶桑大阪市高速電氣軌道（大阪地下鐵）、大阪高速鐵道之驛也，處乎大阪府守口市.
分類:日本鐵道驛
尼泊爾
尼泊爾，南亞之山國也，居喜馬拉雅山南麓. 北接中國，南臨印度. 方十四萬八百公里，有衆二千九百三十三萬餘. 其民多奉印度教，亦有信佛教者. 都加德滿都.
沿革
古尼婆羅國. 吐蕃松贊干布伐之，尼國光胄王獻尺尊公主，為吐蕃藩屬. 十七世紀，廓爾喀滅之，據其地. 一七六八年，更國號曰尼泊爾王國. 二〇〇八年，其王賈南德拉遜位，遂為共和國焉.
地理
有聖母峰，尼國謂薩加瑪塔，地球極峰也，居尼境之北，半屬尼國，半屬中國.
政區
有專區十四：曰巴格馬蒂，曰佩里，曰道拉吉里，曰甘達基，曰賈奈克布爾專區，曰格爾納利，曰戈西，曰藍毗尼，曰馬哈卡利，曰梅吉，曰納拉亞尼，曰拉布蒂，曰薩加瑪塔，曰塞蒂.
信陵君
魏公子無忌者，魏昭王子少子而魏安釐王異母弟也. 昭王薨，安釐王即位，封公子為信陵君. 是時范睢亡魏相秦，以怨魏齊故，秦兵圍大梁，破魏華陽下軍，走芒卯. 魏王及公子患之.
公子為人仁而下士，士無賢不肖皆謙而禮交之，不敢以其富貴驕士. 士以此方數千里爭往歸之，致食客三千人. 當是時，諸侯以公子賢，多客，不敢加兵謀魏十餘年.
公子與魏王博，而北境傳舉烽，言「趙寇至，且入界」. 魏王釋博，欲召大臣謀. 公子止王曰：「趙王田獵耳，非為寇也. 」復博如故. 王恐，心不在博. 居頃，復從北方來傳言曰：「趙王獵耳，非為寇也. 」魏王大驚，曰：「公子何以知之？」公子曰：「臣之客有能深得趙王陰事者，趙王所為，客輒以報臣，臣以此知之. 」是後魏王畏公子之賢能，不敢任公子以國政.
魏有隱士曰侯嬴，年七十，家貧，為大梁夷門監者. 公子聞之，往請，欲厚遺之. 不肯受，曰：「臣脩身絜行數十年，終不以監門困故而受公子財. 」公子於是乃置酒大會賓客. 坐定，公子從車騎，虛左，自迎夷門侯生. 侯生攝敝衣冠，直上載公子上坐，不讓，欲以觀公子. 公子執轡愈恭. 侯生又謂公子曰：「臣有客在市屠中，願枉車騎過之. 」公子引車入市，侯生下見其客朱亥，俾倪故久立，與其客語，微察公子. 公子顏色愈和. 當是時，魏將相宗室賓客滿堂，待公子舉酒. 市人皆觀公子執轡. 從騎皆竊罵侯生. 侯生視公子色終不變，乃謝客就車. 至家，公子引侯生坐上坐，遍贊賓客，賓客皆驚. 酒酣，公子起，為壽侯生前. 侯生因謂公子曰：「今日嬴之為公子亦足矣. 嬴乃夷門抱關者也，而公子親枉車騎，自迎嬴於眾人廣坐之中，不宜有所過，今公子故過之. 然嬴欲就公子之名，故久立公子車騎市中，過客以觀公子，公子愈恭. 市人皆以嬴為小人，而以公子為長者能下士也. 」於是罷酒，侯生遂為上客.
侯生謂公子曰：「臣所過屠者朱亥，此子賢者，世莫能知，故隱屠間耳. 」公子往數請之，朱亥故不復謝，公子怪之.
魏安釐王二十年，秦昭王已破趙長平軍，又進兵圍邯鄲. 公子姊為趙惠文王弟平原君夫人，數遺魏王及公子書，請救於魏. 魏王使將軍晉鄙將十萬眾救趙. 秦王使使者告魏王曰：「吾攻趙旦暮且下，而諸侯敢救者，已拔趙，必移兵先擊之. 」魏王恐，使人止晉鄙，留軍壁鄴，名為救趙，實持兩端以觀望. 平原君使者冠蓋相屬於魏，讓魏公子曰：「勝所以自附為婚姻者，以公子之高義，為能急人之困. 今邯鄲旦暮降秦而魏救不至，安在公子能急人之困也！且公子縱輕勝，棄之降秦，獨不憐公子姊邪？」公子患之，數請魏王，及賓客辯士說王萬端. 魏王畏秦，終不聽公子. 公子自度終不能得之於王，計不獨生而令趙亡，乃請賓客，約車騎百餘乘，欲以客往赴秦軍，與趙俱死.
行過夷門，見侯生，具告所以欲死秦軍狀. 辭決而行，侯生曰：「公子勉之矣，老臣不能從. 」公子行數里，心不快，曰：「吾所以待侯生者備矣，天下莫不聞，今吾且死而侯生曾無一言半辭送我，我豈有所失哉？」復引車還，問侯生. 侯生笑曰：「臣固知公子之還也. 」曰：「公子喜士，名聞天下. 今有難，無他端而欲赴秦軍，譬若以肉投餒虎，何功之有哉？尚安事客？然公子遇臣厚，公子往而臣不送，以是知公子恨之復返也. 」公子再拜，因問. 侯生乃屏人間語，曰：「嬴聞晉鄙之兵符常在王臥內，而如姬最幸，出入王臥內，力能竊之. 嬴聞如姬父為人所殺，如姬資之三年，自王以下欲求報其父仇，莫能得. 如姬為公子泣，公子使客斬其仇頭，敬進如姬. 如姬之欲為公子死，無所辭，顧未有路耳. 公子誠一開口請如姬，如姬必許諾，則得虎符奪晉鄙軍，北救趙而西卻秦，此五霸之伐也. 」公子從其計，請如姬. 如姬果盜晉鄙兵符與公子.
公子行，侯生曰：「將在外，主令有所不受，以便國家. 公子即合符，而晉鄙不授公子兵而復請之，事必危矣. 臣客屠者朱亥可與俱，此人力士. 晉鄙聽，大善；不聽，可使擊之. 」於是公子泣. 侯生曰：「公子畏死邪？何泣也？」公子曰：「晉鄙嚄唶宿將，往恐不聽，必當殺之，是以泣耳，豈畏死哉？」於是公子請朱亥. 朱亥笑曰：「臣乃市井鼓刀屠者，而公子親數存之，所以不報謝者，以為小禮無所用. 今公子有急，此乃臣效命之秋也. 」遂與公子俱. 公子過謝侯生. 侯生曰：「臣宜從，老不能. 請數公子行日，以至晉鄙軍之日，北鄉自剄，以送公子. 」公子遂行.
公子留趙十年不歸. 秦聞公子在趙，日夜出兵東伐魏. 魏王患之，使使往請公子. 公子恐其怒之，乃誡門下：「有敢為魏王使通者，死. 」賓客皆背魏之趙，莫敢勸公子歸. 毛公、薛公兩人往見公子曰：「公子所以重於趙，名聞諸侯者，徒以有魏也. 今秦攻魏，魏急而公子不恤，使秦破大梁而夷先王之宗廟，公子當何面目立天下乎？」語未及卒，公子立變色，告車趣駕歸救魏.
魏王見公子，相與泣，而以上將軍印授公子，公子遂將. 魏安釐王三十年，公子使使遍告諸侯. 諸侯聞公子將，各遣將將兵救魏. 公子率五國之兵破秦軍於河外，走蒙驁. 遂乘勝逐秦軍至函谷關，抑秦兵，秦兵不敢出. 當是時，公子威振天下，諸侯之客進兵法，公子皆名之，故世俗稱魏公子兵法.
柏林驛
柏林驛，中原成渝鐵路之驛也，處乎重慶市永川區何埂鎮石筍山村.
信陵君
秦王患之，乃行金萬斤於魏，求晉鄙客，令毀公子於魏王曰：「公子亡在外十年矣，今為魏將，諸侯將皆屬，諸侯徒聞魏公子，不聞魏王. 公子亦欲因此時定南面而王，諸侯畏公子之威，方欲共立之. 」秦數使反間，偽賀公子得立為魏王未也. 魏王日聞其毀，不能不信，後果使人代公子將. 公子自知再以毀廢，乃謝病不朝，與賓客為長夜飲，飲醇酒，多近婦女. 日夜為樂飲者四歲，竟病酒而卒. 其歲，魏安釐王亦薨.
柏林驛
分類:成渝鐵路
信陵君
秦聞公子死，使蒙驁攻魏，拔二十城，初置東郡. 其後秦稍蠶食魏，十八歲而虜魏王，屠大梁.
高祖始微少時，數聞公子賢. 及即天子位，每過大梁，常祠公子. 高祖十二年，從擊黥布還，為公子置守冢五家，世世歲以四時奉祠公子.
引據
分類:戰國列傳
孫毅
有框|右|孫毅 孫毅，曾名俊明，一名俊華，清光緒三十年生，河北大城人也. 從學五年，入河南陸校，後就馮玉祥之國民軍，任團副. 從北伐與反蔣之役也. 因其善蓄須，故人皆謂之曰孫鬍子也. 又因其百歲，又謂之曰百歲將軍也. 民國二十年拜國軍二十六路軍之參謀，封中校也. 十二月從寧都義舉，上革命道，拜紅軍五軍團十四軍司令部之諜報科長也.
是月拜五軍團四十一師之參謀長. 尋至二十二年三月改五軍團四十師之參謀長也.
春至秋拜十三軍三十八師之參謀長. 後拜十三軍司令部之諜報科長，瑞金中央軍政學校之教習、連長、營長也.
二十二年入中國共產黨也.
尋從中央紅軍之長征也. 與長征途，以毅之職本應騎馬，然共產國際之德意志代表李德以其曾入白軍，而奪其騎乘之權，然毅盡不怨，欣然受之，以雙足完長征之途也. 十一月拜軍委幹部團之作戰科長，尋改國家政保局政保團之參謀長也.
二十四年拜三軍團教導大隊之大隊長，軍團司令部之軍教科長、斥侯科長、作戰科長. 徙陝北，改一軍團司令部之軍教科長也.
二十五年夏昇一軍團之參謀副長，冬至二十六年八月昇參謀長也. 從戰於直羅鎮、山城堡，並東征、西征也. 夏兼領一軍團隨營學校之山長也.
全面抗倭始，拜八路軍一一五師三四三旅之參謀長，師教導大隊之大隊長.
二十八年元月至八月拜晉察冀軍區之參謀長. 是月至二十九年八月拜八路軍三縱隊兼領冀中軍區之參謀長. 從平型關之役與反掃討也. 縮圖|右|民國二十八年孫毅同戰友合影，後行右一為孫毅 是月至三十三年三月拜抗大二分校之山長兼訓練部長，部長之職居至三十二年三月，尚為晉察冀軍區之訓練部長、教訓委員會之副主任也. 以躬行，嚴治校，三十一年六月受賞抗大總校之一等獎也.
三十二年至三十三年九月拜八路軍晉察冀軍區三軍分區之司令員. 三軍分區者，即四支隊也.
秋徙延安.
是月至三十八年七月昇司令員也.
三十六年十二月至三十七年五月拜晉察冀軍區七縱隊之司令員. 此縱乃由冀中軍區所兼也.
三十八年元月至三月拜華北軍區補訓兵團之司令員. 率部指揮大清河北援圍平津之役，從克石家莊與天津之戰也. 二月至三月領革命軍石家莊警備司令員. 三月始為中共石家莊市委常委. 嘗為保定軍管會之主任. 八月至一九五一年十一月拜中共河北省委常委、領河北軍區之司令員，此職至一九五零年十月也. 一九四九年十月至一九五零年十月拜黨委副書記也.
九月至十一月拜革命軍華北陸校之山長，十二月至一九五一年三月改革命軍華北步校之山長也.
是月至一九五二年九月拜革命軍六步校之山長，一九五一年十一月始為校之黨委書記也.
一九五零年十二月至一九五三年四月為河北政府委員也.
一九五二年九月至一九五三年五月領革命军華北軍區之參謀副長也.
二月至六月拜華北軍區黨委常委. 七月至一九五五年三月昇軍委軍校部副、軍校部之黨委書記也.